میدیاكانی جیهان مەترسیەكانی ئێران لەسەر ناوچەكە ئاشكرا دەكەن | خواکوڕك\nHome ڕاپۆرت میدیاكانی جیهان مەترسیەكانی ئێران لەسەر ناوچەكە ئاشكرا دەكەن\nدانەر: سەركان كوردستانیon: 2016/11/21 9:43 PM Views: 31\nفرەوانخوازی و پرۆژەی كۆنفیدراسیۆنی شیعەستانی ئێران هەر لە پاش شەڕی عێراق و ئێران دەستی پێكردوو، گەشەی كرد بۆ ئاستی ناوچە سنووریەكانی ئێران و عێراق و ئەفغانستان و پاكستان و تەواوی ناوچەكە هەر لەو بارەیەوە سەدان راپۆرتی میدیای لەسەر ئەو فرەوانخوازیەی ئێران لەرێگای مەزهەبی شیعە لەناوچەكە خراوەتە روو.\nله ڕاپۆرتێكی دا كلارێۆن ( clarionproject ) چەند زانیاریەك ئاشكرا دەكات كە لەراپۆرتەكەدا هاتووه مێژووی هاوكاری و هاوئاهه‌نگی گروپ و بزووتنه‌وه ئیسلامیه جیهادی و تیرورستیه‌كان له‌گه‌ڵ كۆماری ئیسلامی و سوپای پاسداران مێژووه‌كه‌ی كۆن نیه، جه‌نگه‌كانی ئه‌فغانستان و په‌یوه‌ندی ئیران – تالیبان – قاعیده، سێگوشه‌یه‌كی ستراتیژی ئه‌و په‌یوه‌ندییه به‌رده‌وامه‌ی ئیران له گه‌ڵ سه‌رچاوه‌ی تیرور و قه‌یرانی ناوچەكە، هەروەها راپۆرتەكە باس له ستراتیژه‌كانی سوپای پاسدران له‌جوگرفیای جیاوازی دەكات و هاوكاری لوجستی دارایی چه‌ند رێكخراویكی نا ئیسلامیشی كردوه بو به‌هێزكردنی قه‌ڵه‌مڕه‌و و پێگه‌ی خوی له جیهان به‌كاری هێناون ، له‌وانه چه‌ند ڕێكخراوێكی چه‌كداری و سیاسی ئه‌فریقا و ئه‌مه‌ریكای باشوور و كوردستانیش.\nواشنتۆن تایمز( Washington times ) لە راپۆرتێكی شیكاری ئەوەی ئاشكرا كردووە دوای ڕوخانی سه‌دام و رژێمه‌كه‌ی ، جه‌نگی رزگاری عێراق و په‌ره‌سه‌ندنی پرۆسه‌ی دزه‌كردنی قاعیده و هاوشیوه‌كانی. له ڕێگه‌ی ئیرانه‌وه بۆ عێراق ئه‌مه به‌ڵگه‌یه‌كی زیندووی هه‌وڵی به‌ردوامی ئیران و سوپایه بۆ به‌رده‌وامیدان به جه‌نگ و كۆمه‌ڵكوژی و قه‌یرانه‌كانی عێراق پیشان ده‌دات، جگه له‌و ره‌وته سوننه توندهاژوه‌كان سوپای پاسداران به دیزاینه‌ر و دامه‌زرێنه‌ری كۆمه‌ڵێك گروپ و ملیشیای چه‌كداری توندره‌وی شیعه‌ش داده‌نرێت كه له رووی میتود و كوشتن و ئایده‌لۆژیای تێكده‌رانه‌وه هیچ له یه‌ك جیایان ناكاته‌وه، جگه له ناو و لۆگو و مه‌زهه‌ب نه‌بێت، دوای هاتنی داعشیش بۆ ناوچه‌كه و ده‌ستدریژی و هێرش و پێشره‌وویه‌كانی ده‌ركه‌وت كه هه‌موو جوڵه و پێشكه‌وتنێكی مه‌یدانی داعش ده‌رئه‌نجامه‌كه‌ی به جورێك شه‌رعیه‌ت دانه به هاتنی هێزیكی نزیك له سوپای پاسداران كه له حه‌شدی شه‌عبی و میلیشیاكانی خۆی دەبینێتەوە بۆ ناوچەكانی دوورە هەژموونی ئێران، ڕووداوه‌كانی كه‌ركووك و دزه‌كردنی زیاتر له200 داعشی تیرورستی شه‌ركه‌ری مه‌شق پێكراو و هێنانیان له سنووری ئه‌و هێزانه‌وه بۆ كه‌ركووك، پێشاندانی یەك هێلی لەیەك چووی گروپەكانی هاوشكلی ئێرانین.\nهەروەها زى لۆكاڵ(The local) لەراپۆرتێكی دا ئاشكرای دەكات كە ئیران گه‌وره‌ترین وڵاته كه داڵده‌ی تیرورست و داواكراوانی تاوانی نێوده‌وله‌تی ده‌دات، دەلێت سوپای پاسداران زۆر جار له لایه‌ن پولیسی نێوده‌وڵه‌تی (ئه‌نترپوڵ -Interpol ) ده‌زگای دژه ماده بێهۆشكه‌ره‌كانی ئه‌وروپا تۆمه‌تباركراوه، مێژوویه‌كی دووردرێژی ره‌شی هه‌یه له هاوكاری و گواستنه‌وه ناردنی هه‌موو جوره‌كانی ماده‌ی بیهۆشكه‌ری وه‌كو (ئوفیون ، كۆكائین مه‌ریوانه‌ی ئه‌فغانی ، تلیاكی ئیرانی ، ئیكسیسی ، ئیم فیتامین ) بۆ جیهان و دەلێت به‌شێكی زۆری ئه‌و ناوچانه‌ی كه خۆی هۆكاری دروستكردنی قەیرانی تێدا دەدات و ئاسانكاری له دروستكردنی كۆمپانیا و ده‌زگای گه‌رۆك به مه‌به‌ستی دروستكردنی به‌رهه‌مه كیمیاوییه بێهوشكه‌ر دەدەن لەناوچەكەدا.\nرۆژنامه‌ی سبری عه‌ره‌بی ده‌لێت دانیشتوانی ئه‌و ناوچانه‌ی كه ئێران تیدا چالاكه ڕاده‌ی تووشبوون به ماده‌ی هۆشبه‌ر له زیادبووندایه ، له لوبنان و عێراق و یه‌مه‌ن و ئه‌فغانستان هه‌ر ئه‌و وڵاتانه‌ی كه سوپای قودس تیدا قه‌ڵه‌مڕه‌وی هه‌یه ، له چه‌ند ڕۆژی ڕابردوو له رۆژنامه‌ی غد پریس له ڕاپۆرتێكا ئاماژه به بوون و به‌رهه‌مهێنانی ماده‌ی بیهۆشكه‌ر ده‌كات له فۆرمێكی كیماوی ئاڵۆزدا، لە بەسرەو باشووری عێراق.\nTags: ئەفغانستانئێرانتیرۆرحشدی شەعبیشیعەعێراقلوبنان\nسەعدی ئەحمەد پیرە: گۆڕان دەستوری نەخوێندۆتەوە\nبزووتنەوەی ئیسلامی هەڵوێستی لەبارەی پەیامەكەی بارزانی راگەیاند


هەمەڕەنگ – پەڕە 129 – Knwe.org\nسەرەکی » هەمەڕەنگ (پەڕە 129)\nکەلوپەلە تایبەتەکانی مایکڵ جاکسۆن بۆ فرۆشتن\nلەمانگی داهاتوودا لەویلایەتی فلۆریدای ئەمریکا، لەزیادکردنێکی ئاشکرادا ئەو پێڵاوانە دەفرۆشرێت کە گۆرانیبێژی جیهانیی مایکڵ جاکسۆن لەئاهەنگی مۆن ۆوڵ سەمای پێوە کردووە. ئەم پێڵاوە تائێستا نەخراوەتە هیچ زیادکردنێکی ئاشکراوەو هەر کەسێکیش لەم زیادکردنەدا ئەم پێڵاوە بکڕێت، نامەیەکی سەماکاری جیهانی لیستەر ویلسن-ی پێدەدرێت کە تێیدا نووسراوە (ئەم پێڵاوە جاکسۆن دوای تەواوبوونی ئاهەنگەکە پێی بەخشیوم). 152 جار بینراوە\nبەموزیك و شێوەكاری ساڵیادی هونەرمەند سامان تاهیر کرایەوە\nلەڕۆژانی رابردوودا منداڵپارێزی كوردستان، سەنتەری چالاكی گەنجانی كۆیە مەراسیمێکی بۆ رێزلێنان لە 18 ساڵەی كۆچی دوایی هونەرمەند سامان تاهیر رێکخست. لەسەرەتای مەراسیمەکەدا خەڵاتی رێزلێنان بەخشرایە خانەوادەی سامان تاهیری كۆچكردوو، دواتر لەلایەن تیپی موزیكی سەنتەری گەنجانەوەو بەسەر پەرشتی مامۆستا سەفین عەبدولڕەزاق چەندین بەرهەمی گۆرانی و موزیك پێشكەشكران كە بەشێكیان ئاوازو گۆرانی سامان تاهیر بوون، دوا بڕگەی مەراسیمەکەش بریتیبوو لەكردنەوەی پیشانگەیەكی شێوەكاری ...\nوێنەو دۆکیۆمێنتەکانی شۆڕشی بەخشی\nئەرشیفی وێنەو دۆکیۆمێنتەکانی شۆڕشی کوردستان دەبەخشرێتە ماڵباتی هەڤاڵ مام جەلال سەعات 11ی سەرلەبەیانی سبەینێ 26/4/2018 لەمەراسیمێکدا کە لەکۆفی نێتی مۆزەخانەی نیشتمانی ئەمنەسووەرکە بەڕێوەدەچێت، لەلایەن (د. فێردیناند هینەر بیشلەر) ئەرشیفی وێنەو دۆکیۆمێنتەکانی شۆڕشی کوردستان دەبەخشرێتە ماڵباتی هەڤاڵی تێکۆشەر مام جەلال. 124 جار بینراوە\nزاهیر سدیق دیواربەندێك پێشكەشی كەریم ئاغای هەمەوەند دەكات\nهاوكات لەگەڵ ساڵیادی كۆچی دوایی كەسایەتی ناودارو ئاشتی خوازو خۆشەویست كەریم ئاغای هەمەوەند لە شارۆچكەی چەمچەماڵ و لە مۆزەخانەی كەریم ئاغا رێورەسمێكی شایستە بەئامادەبونی ژمارەیەك كەسایەتی ناوداری ناوچەكە بەرێوەچو. سەرەتای مەراسیمەكە لەلایەن خاتوو سینەم بەدرخان پەردە لەسەر دیوار بەندی كەریم ئاغا لادرا كە هونەرمەند زاهیر سدیق كردبویە دیاری بۆ مۆزەخانەكە. لەمبارەیەوە زاهیر سدیق ڕاگەیاند ئەم كارە هونەرییە لەپێناو رێز گرتن ...\nشاعیرە عاشقەکەی قەڵادزێ ماڵئاوایی لێکردین\nشه‌وی 24/4/2018 خاتوو که‌ژاڵ ئیبراهیم-ی شاعیر به‌هۆى نه‌خۆشییه‌وه له‌شارى سلێمانى و له‌ته‌مه‌نى 50 ساڵیدا کۆچى دوایکردو به‌یه‌کجارى دنیاى شیعرو ئه‌ده‌بى جێهێشت. که‌ژاڵ ئیبراهیم ساڵى 1968 له قه‌ڵادزێ له‌دایکبووه‌و خوێندنى سه‌ره‌تایى تا ئاماده‌یى له‌وێ ته‌واو کردووه‌و ده‌رچووى شه‌شى ئاماده‌ییه. ژیانى هاوسه‌رى پێکهێناوه‌و به‌رهه‌مى هاوسه‌رگیرییه‌که‌یان سێ منداڵه به‌ناوه‌کانى نامرى، نواڵه و داریاس. که‌ژاڵ ئیبراهیم، له‌کۆتایى هه‌شتاکانه‌وه له‌ڕۆژنامه‌و گۆڤاره‌کاندا ده‌ستیکردووە به‌بڵاوکردنه‌وه‌ى به‌رهه‌مه‌کانى و ...\nلە یادی 120 ساڵەی رۆژنامەگەری کوردی\nچەندین چالاكی جۆراجۆر لە یادی 120 ساڵەی رۆژنامەگەری کوردی لەپایتەختی رۆشنبیری بەبۆنەی یادی 120 ساڵەی رۆژنامەگەری كوردی، سەعات 3ی پاشنیوەڕۆی رۆژی 22/4/2018، لە كافێنێتی نیشتمانیی ئەمنە سورەكە لەسلێمانی، سەندیكای رۆژنامەنووسانی كوردستان و دەزگای ئایدیا بۆ فكرو لێكۆڵینەوە و زانكۆی پۆلەتەكنیكی سلێمانی و تۆڕی ئەكادیمیاو دیلۆگی میدیا، مەراسیمێكیان بەڕێوەبرد. لەمەراسیمەكەدا، خالید دۆسكی وەزیری رۆشنبیری و لاوان و ژمارەیەكی بەرچاو لە مامۆستایانی ...\nکلاسیکۆ دەچێت بۆ فێستیڤاڵی فیلمی فه‌جر\nفیلمی سینه‌مایی «ئێل کلاسیکۆ» کە له‌ده‌رهێنانی سینه‌ماکاری کورد «هه‌ڵکه‌وت مسته‌فا»یە له‌به‌شی «زه‌نگی حه‌وته‌م»ی سی و شه‌شه‌مین خولی فێستیڤاڵی جیهانی فیلمی فه‌جر له په‌ردیسی سینه‌مایی «چارسوو» له تاران نمایش ده‌کرێت. فیلمی «ئێل کلاسیکۆ» El clásico به‌رهه‌می وڵاتانی عيراق و نه‌رویج، یه‌کێکه له بژارده سه‌رنجڕاکێشه‌کانی لیستی فیلمه‌کانی به‌شی «زه‌نگی حه‌وته‌م» که چیرۆکی «ئالان» و براکه‌ی ده‌گێڕێته‌وه که له کوردستانی عێراقه‌وه به‌ره‌و ئیسپانیا ...\nدوو چالاكیی تری كوردستانی نوێ…\nدوو چالاكیی تری كوردستانی نوێ بۆ یادی رۆژنامەگەریی كوردی لەدرێژەی ئەو چالاكییانەی بڕیارە لەیادی 120 ساڵەی رۆژنامەگەریی كوردی كوردستانی نوێ رێكیان بخات لەدوای مانگی هەڵبژاردنەكان, كۆڕێك بۆ نووسەرو لێكۆڵیار بوار نورەدین لەبارەی زانستی بیبلۆگرافیا بەڕێوەدەبات. هەروەها، لە ژمارەی هەینی و شەممەی ئەم هەفتەیەش، دۆسێیەکی تایبەت بە بۆنەی رۆژی رۆژنامەگەری كوردیی بڵاودەكەینەوە، بەناوی (رۆژنامەگەریی یەكێتیی نیشتمانیی كوردستان لەدەرەوە- رۆژنامەی كاغەزیی تا ...\nمحەمەد فەتاح پیشانگەیەکی کاریکاتێری دەکاتەوە\nلەچوارچێوەی ئەو چالاکییانەی بۆ یادی رۆژنامەگەریی کوردی سازدەکرێن رۆژی 22/4/2018 گۆڤاری سیخوڕمە پیشانگەیەکی تایبەتی کاریکاتێری بۆ هونەرمەند محەمەد فەتاح دەکاتەوە. پیشانگەکە سەعات 4ی پاشنیوەڕۆ لەگەلەری ئەمنەسوورەکە دەکرێتەوەو چەند رۆژێکیش بەردەوام دەبێت. 48 جار بینراوە\nسلێمانی،یادی 120 ساڵەی رۆژنامەگەری كوردی دەكاتەوە\nبەبۆنەی یادی 120 ساڵەی رۆژنامەگەری كوردی، ئەمڕۆ سەعات 3ی پاشنیوەڕۆ 22/4/2018، لە كافێنێتی نیشتمانیی ئەمنە سورەكە لەسلێمانی، سەندیكای رۆژنامەنووسانی كوردستان و دەزگای ئایدیا بۆ فكرو لێكۆڵینەوە و زانكۆی پۆلەتەكنیكی سلێمانی و تۆڕی ئەکادیمیاو دیلۆگی میدیا، مەراسیمێك بەڕێوەدەبات.بەبۆنەی یادی 120 ساڵەی رۆژنامەگەری كوردی، ئەمڕۆ سەعات 3ی پاشنیوەڕۆ 22/4/2018، لە كافێنێتی نیشتمانیی ئەمنە سورەكە لەسلێمانی، سەندیكای رۆژنامەنووسانی كوردستان و دەزگای ئایدیا بۆ ...\nلاپەرە 129 لە 176« سەرەتا...100110120«127128129130131\t»\t140150160...کۆتا »


هه‌فته‌ی داهاتو شاندێكی هه‌رێم ده‌چێـه به‌غدا\nجوتیار عادل: حکومەتی هەرێم ره‌شنوسی بودجه‌ی 2020 له‌گه‌ل عێراق تاوتوێ ده‌كات\n- 9/11/2019 5:16:00 PM 1627 جار خوێندراوەتەوە\nوته‌بێژی حكومه‌تی هه‌رێم رایده‌گه‌یه‌نێت، بۆ تاوتوێ كردنی ره‌شنوسی بودجه‌ی 2020 هه‌فته‌ی داهاتو شاندێكی هه‌رێمی كوردستان، سه‌ردانی به‌غدا ده‌كات و له‌گه‌ڵ وه‌زاره‌تی دارایی عێراق كۆده‌بێته‌وه .\nجوتیار عادل وته‌بێژی حكومه‌تی هه‌رێم له كۆنگره‌یه‌كی رۆژنامه‌وانی ورده‌كاری چه‌ند بڕیار و هه‌نگاوێكی حكومه‌تی هه‌رێمی كوردستانی رونكرده‌وه و رایگه‌یاند، وه‌كو هه‌رێم تایبه‌ت به پرسی بودجه له‌گه‌ڵ به‌غدا كۆده‌بینه‌وه بۆ ئه‌وه‌ی به وردی ئه‌و بابه‌ته باس بكه‌ین بۆ ئه‌م مه‌به‌سته‌ش حكومه‌تی هه‌رێم لیژنه‌یه‌كی به سه‌رۆكایه‌تی وه‌زاره‌تی دارایی و وه‌زاره‌ت و دامه‌زراوه په‌یوه‌ندیداره‌كان پێكهێناوه و هه‌فته‌ی داهاتو سه‌ردانی به‌غدا ده‌كات بۆ گفتوگۆكردن له‌سه‌ر ره‌شنوسی بودجه‌ی 2020 و خستنه‌ڕوی تێبینیه‌كانمان .\nوتیشی، "بڕیاردراوه سه‌رژمێری ئه‌نجام بدرێت بۆ ئه‌م مه‌به‌سته‌ش گفتوگۆ له‌گه‌ل عێراق ده‌كه‌ین به تایه‌بت له‌سه‌ر پرسی ناوچه كوردستانیه‌كانی ده‌ره‌وه‌ی ئیداره‌ی هه‌رێم بۆ ئه‌م پرسه لیژنه‌یه‌ك به سه‌رۆكایه‌تی وه‌زیری پلاندانان پێكهێنراوه، له‌و چوارچێوه‌یه‌شدا هه‌ڵوێستی حكومه‌تی هه‌رێم رونه ئه‌ویش جێبه‌جێكردنی ماده‌ی 140 كه تیایدا هاتوه سه‌رژمێری بكرێت" .\nئه‌وه‌شی خسته‌ڕو، له كۆبونه‌وه‌ی ئه‌نجومه‌نی وه‌زیران وه‌زیری په‌روه‌رده پێویستیه‌كانی وه‌زاره‌تی په‌روه‌رده‌ی خسته‌ڕو بۆ ئه‌م مه‌به‌سته‌ش ئه‌و بابه‌تانه‌ی پێویستیان به بڕیاری په‌له هه‌یه بڕیاریان له‌سه‌ر دراوه، وه‌ك نۆژه‌نكردنه‌وه‌ی خوێندنگاكان و دابین كردنی پێویستیه‌كانی خوێندكاران و مامۆستایان، به‌هه‌مان شێوه ئه‌و بابه‌تانه‌ی پێویست بون بۆ وه‌زاره‌تی خوێندنی باڵا بڕیاری پێویستیان بۆ دراوه به‌ڵام هه‌ندێ له‌و بابه‌تانه په‌یوه‌ندیان به لایه‌نی دارایی هه‌یه .\nراشیگه‌یاند، نه‌وتی سپیى كاری له‌سه‌ر كراوه بڕیاردراوه 259 ملیۆن لیتر نه‌وتی سپی دابه‌ش بكرێت پێش هاتنی زستان .\nبەگوێرەی وتەکانی وتەبێژی حکومەتی هەرێم، رێكخستنه‌وه بۆ باج ده‌کرێت، كۆمه‌لێك یاسا ی په‌یوه‌ندیدار به باج پێداچونه‌وه‌یان بۆ دەکرێت، "له ئێستادا كێشه‌یه‌ك له خۆدزینه‌وه له باج هه‌یه و هه‌ندێ كێشه و گرفت هه‌ن كه له ئاینده‌یه‌كی نزیك چاره‌سه‌ر ده‌كرێن".\n"هه‌ندێک پێشنیار هه‌ن وه‌كو رێژه پشكی هه‌رێم ده‌ستنیشان بكرێت به‌پێی ده‌ستور كه ئاماژه‌ی بۆ كراوه كه ده‌بێت به‌پێی رێژه‌ی دانیشتوان پشكی هه‌رێم ده‌ستنیشان ده‌كرێت ، لای ئێمه گرنگه له‌سه‌ر ئه‌و بنه‌مایه كار بكرێت و له‌سه‌ر ئه‌و بنه‌مایه‌ش گفتوگۆ له‌گه‌ل حكومه‌تی عێراقی ده‌كه‌ین" جوتیار عادل لەبەشێکی دیکەی وتەکانیدا وای وت .


شكۆدار بێت یادی(30)ساڵه‌ی راپه‌ڕینی شاری هه‌ولێر\n- كەس و كاری شەهیدان و پێشمەرگە قارەمانەكانی كوردستان.\n-خەڵكی بەئەمەك و دڵسۆز و نیشتمانپەروەری هەولێری پایته‌خت.\n(30) ساڵ به‌ر له‌ئه‌مڕۆ لە رۆژی 11/3/1991 جه‌ماوه‌ری شاری هه‌ولێر له‌گه‌ڵ هێزی پێشمەرگەی كوردستان و سەرجەم پێكهاته‌كان بەرامبەر بە رژێمی بەعسی دیكتاتۆری رووخاو یەك دەنگ و یەك دەست راپەڕین، سەرباری دڕندەیی و وەحشیگەری رژێمی بەعس، بەڵام یەكڕیزی خەڵكی كوردستان و لایەنە سیاسییەكان لە ژێر چەتری بەرەی كوردستانی و گیان فیدایی هێزی پێشمەرگەی كوردستان و ئیرادەی لەبن نەهاتووی جەماوەری شاری هەولێر، توانرا لە ماوەیەكی كورتدا دەزگا داپلۆسێنەرەكانی به‌عس لەناوببردرێن و تەواوی هه‌ولێری پایته‌خت ئازاد بكرێت.\nرۆژی سەركەوتنی مەزنی خەڵكی راپەڕیوی شاری هەولێر هاوكاته، لەگەڵ یادی رێككەوتننامەی (11)ی ئاداری ساڵی (1970) كە حكومەتی ئەوسای عێراق دانینا بە مافه رەواكانی خەڵكی كوردستان.\nئێمە له‌وكاته‌دا یادی سەركەوتنەكانی راپەڕین و رزگاری شاری هه‌ولێر و باشووری كوردستان دەكەینەوە، كوردستان و عێراق و ناچه‌وكه و جیهان به‌قۆناغێكی هه‌ستیاردا تێپه‌ڕ ده‌بێت، به‌تایبه‌ت بڵاوبوونه‌وه‌ی په‌تاو ڤایرۆسی كۆرۆنا كه مه‌ترسییه‌كانی به‌رده‌وامه، بۆیه داوا له‌ده‌زگاكانی په‌یوه‌ندیدار ده‌كه‌ین به‌رده‌وان بن له ده‌ركردنی رێكاره‌كانی خۆپارێزێ و خه‌ڵكی شاری هه‌ولێریش له‌و پێكوته‌یه‌ی گه‌یشتۆته ده‌ست حكومه‌تی كوردستان به‌شی بدرێ، بۆ ئه‌وه‌ی خه‌ڵكی شاری هه‌ولێر و كوردستان له‌و ڤایرۆسه دوور بن و هاووڵاتییانی شاری هه‌ولێریش به‌ته‌واوی پابه‌ندی رێنماییه‌كانی وه‌زاره‌تی ته‌ندروستی حكومه‌تی كوردستان بن .\nهه‌روه‌ها له‌و یاده مه‌زنه‌دا داوا له‌سه‌رۆكایه‌تی هه‌رێم و په‌رله‌مان و حكومه‌تی كوردستان ده‌كه‌ین، زیاتر ژیان و بژێوی خانەوادەی سەربەرزی شەهیدان و پێشمەرگەكان و فه‌رمانبه‌ر و مامۆستا و مووچه‌خۆرانی شاری هه‌ولێر و باشووری كوردستان به‌گشتی باشتر بكرێت، بۆ زیاتر خزمەتكردن خەڵك و چەسپاندنی عەدالەتی كۆمەڵایەتی و دروست كردنی متمانە لەنێوان حكومەت و خەڵكی كوردستان.\n- سڵاو بۆ گیانی پاكی شەهیدانی كوردستان بە تایبەت شەهیدانی ڕاپەڕین و دەستی تیرۆرستانی داعش و شەهیدانی رزگاری شاری هەولێری خۆشەویست.\n- بێته‌دی كوردستانێكی سه‌ربه‌خۆ و ئازاد و یه‌كگرتوو دیموكرات.\n11ی ئاداری 2021ی زایینی\n« تۆڕی ڕێكخراوەكانی ئافرەتان سه‌ردانی په‌رله‌مانی كوردستان ده‌كات سه‌رۆك بارزانى: گەلی كوردستان زۆر بە باشی مافەكانی خۆی دەناسێت و دەستبەرداری نابێت »


بە کولتووربوونی بنەماکانی کۆمەڵی چینایەتی ..هەژێن\nزۆرێك لە ئێمە ئاوا دەدوێن، کە ئێمە هەر وەك/ بە ئەندازەی کۆیلەکانی سەدەکانی نێوەڕاستکۆیلەن.من تەواو پێچەوانەی ئەوە دەبینم، هەڵبەتە نەك لەبەر ئەوەی بخوازمبڵێم "ئێمە کۆیلە نین"، نەخێر، بەدڵنیاییەوە ئێمە کۆیلەین، بەڵام کۆیلەی خۆخواست و خۆبەخش وسوپاسگوزاری بەردەم کۆشکی سەروەران، خوازیاری سەروەربوونی یاسای ئەوان، خوازیاری ئاوەدانمانەوەی دیواخانەکەی ئەوان؛ پارلەمان.\nبەپێچەوانەوەی ئێمە، کۆیلەی سەدەکانی نێوەڕاست لەلایەن باندێك ڕاودەکرا و لەبازارەکان دەفرۆشرا و بە هەزار و یەك ئامرازی سەرکوتکردن و بەندکردنڕادەگیرا و هەر کات بچووکترین هەلی بۆ هەڵبکەوتایە، دەستبەجێ بۆ هەڵهاتن هەوڵیدەدا، هەرچەندە سەرەنجامی هەڵهاتنەکەی لەدەستدانی گیانیشی بووایە.کەچی ئێمە ئەگەر بە شەقیش ڕاوبنرێین، هەر دەگەڕێینەوە بەردەم کۆشکی سەروەران و بۆ فڕێدانی پارچە نان و ئێسکێکی ڕووتاوە لەلایەن مشەخۆران، چاوەڕێدەمێنین.\nمن بە پێچەوانەی پاگەندەی سۆزهەڵخڕێنەرانەی چەپ و دەسەڵاتخوازە بەناو "سۆشیالیستەکان" دەڵێم کۆیلەبوون بووە بە بەشێك یا کۆڵەکەیەکی سەرەکی کولتووریی سەردەمی ئێمە و کۆیلەتی وەك تەلسیمێك ئاوا لە هۆش و ئاوەزی ئێمە ئاڵاوە، کە ئێمەی کۆیلە زیاتر لە زیندان و سزای سێدارە لە ئازادی و ئازادبوون دەترسین؛ ئێمە دەتوانین دەنگدان بە سەروەربوونی ڕامیارانبایکۆتبکەین، ئێمە دەتوانین لەشوێنی کار لەجیاتی پێشبڕكێ بۆ ڕازیکردنیخاوەنکار، هاوپشتی هاوچینەکانمان بکەین، ئێمە دەتوانین لە کۆڵان وگەڕەکەکان هاوپشتی یەکدی بکەین و هەرەوەزی و گروپی خۆجێی هاریکاری وهەروەزیی کۆمەڵایەتیی پێکبهێنین، ئێمە دەتوانین لەجیاتی پێشبڕکێی کڕینی دوامۆدێلی ئۆتۆمەبیل و داگیرکردنی زەوییە کشتوکاڵییەکان بۆ خانووی سەرگەرمییو بەکرێگرتنی ژنانی ئاوارە، پێکەوە زەمین بکرین و کێڵگەی هەرەوەزیی دروستبکەین، ئێمە دەتوانین لەجیاتی بەکرێگرتن و کڕینی چێژی سێکسی لە ژنانی ناچارکراو، گیرفان و هوشیاریمان لەتەك ئەوان بەشبکەین، ئێمە دەتوانین لەجیاتی بەخزمەتکارگرتنی هاوچینەکانمان سەرپەنا و گوزەران و ئەرکەکانمان لەتەك ئەوان بەشبکەین، ئێمە دەتوانین زۆر شت بکەین، کە کۆیلەکانی سەدەکانی نێوەڕاستبواری ئەو شتەیان نەبوو و ئەگەر بیانتوانیایە، بەدڵنیاییەوە ئەنجامیاندەدا.\nڕاستە ئیمە کۆیلەیسەروەریی بۆرجوازین، بەڵام کۆیلەتیمان سەرەنجامی پرۆسێسێکی دریژخایەنی مێژووییە و لەسەر لوتکەی کۆیلەتی بەوپەڕی شانازییەوە کۆیلەی خۆبەشین، کۆیلەی هۆش بەنگکراوین بە ئەفیونی"ناسیونالیزم" و "هاووڵاتیبوون" و "نیشتمان" و پارتییایەتی و هەروەها ئەفیونەکۆنەکە؛ واتە ئایین.لەبەرئەوە هاوتاکردنی کۆیلانی ئەم ڕۆژگارە لەتەك کۆیلانی سەردەمەکانی پێشتر، ستەمێکی زۆر و بێویژدانییەکی لەڕادەبەدەرە بەرانبەر ئەوان؛ ئەوان جەستەیان کۆت و زنجیرکرابوو، ئێمە هۆش و ئاوەزمان، سەراپای بوونمان و ژیانمان.پێچەوانەی ئێمە، ئەوان بە چەك و یاسا و بڕیارەکانی پەرەستگە زۆربەی ڕێگەکانی دەربازبوون لە ماڵ و کیڵگە و کۆشکی کۆیلەدار لە ئەوان گیرابوون، بەڵام ئێمە کۆیلانی ئەم سەردەمە زۆر ڕێگە و دەرفەت بۆ دەربازبوونمان هەن، کەچی بۆ جاریكیش لە خۆڕزگارکردن بیرناکەینەوە.\nبەکورتی ئەوان بە جەستە کۆیلەکرابوون، بەڵام بە هۆش ئازاد بوون و تەنیا خەونی ئەو ڕۆژگارەی ئەوان ڕزگاربوون و شەیدایی بوو بۆ دونیای پشت دیوارەکانی زیندانیان و وێناکردنی گەییشتن بە دونیای دەرەوەی زیندان، هەر ئەوەش هیوابەخشی زیندوومانەوەی ئەوان بوو، نەك ژەمێك خۆراکی خۆش و هەبوونی پۆشاکێکی ڕازاوە و هەبوونی مافی لاساییکردنەوەی مشەخۆریی سەروەران.بەڵام ئێمە لەبیرکردنەوە و وێناکردنی دونیای دەرەوەی زیندانەکە دەترسین و خەریکی بەشداریکردنی کایەی یەکدی کۆیلەکردنین؛ بەڕێوەبەران و جەنەراڵان و پاسەوانان، کرێکاران و جوتیاران و فەرمانبەران و خوێندکاران و سەربازان کۆیلەڕادەگرن؛ پیاوان ژنان کۆیلەڕادگرن؛ ژنان و پیاوان منداڵان کۆیلەڕادەگرن و هەموومان لە منداڵێك تا بەڕێوەرێك کۆیلەی سەروەریی کۆمەڵێك ڕامیار و سەرمایەدارین و لەجیاتی هەوڵدان بۆ کۆتاییهینان بەو پووچگەراییە چینایەتییە، هەوڵی لاساییکردنەوەی سەروەران و گەییشتن بە پێگەی ڕامیاریی و ئابووریی ئەوان دەدەین و ڕزگاربوون لە ناسروشتیترین یاسا و شێوازی بەڕێوەبردن و ڕێکەوتنی کولتووریی بە ئەستەم دەزانین و هەمیشەییبوون و نەگۆڕبوونی ئەو پووچگەراییە پاگەندەیدەکەین و تەنانەت گاڵتە بە خەونی کۆیلانی یاخیگەر دەکەین و خۆبەخشانە دەمی هاوچینە ئازادیخوازەکانمان دەگرین.\nبۆ ئەوەی باشتر و وردتر لە پرسەکە تێبگەین، با کۆمەڵێکی ئەوروپی بە نموونە وەربگرین.ئەگەر بۆ ماوەیەك دەوڵەت و فەرمانداریی لە کاربکەون، چی ڕوودەدات؟\nدەزانم، کەسانێك کە بە پاگەندەکانی سەروەریی بەنگکراون، دەستبەجێ دەڵێن "بێسەرەوبەرەیی، خوێنڕشتن، لەنێوچوونی مرۆڤایەتی، جەنگی هەمووان دژی هەمووان و...".ئایا بە ڕاستی هەر ئاوایە، کە ئەوان دەرکیدەکەن و پاگەندەیدەکەن؟\nمەبەست لە کۆتایی خاڵی سیێەم، ئەوە نییە، کە تێداچوونی کۆمەڵی چینایەتی و سەروەریی چینایەتی ئەستەمە و نابێت، نەخێر، مەبەست ئەوەیە، تەنیا بە گۆڕانی هەر ڕۆژەی شۆڕشگێرانەی تاك و کۆمەڵ و پەیوەندییە کۆمەڵایەتییەکانو شێوازەکانی بەرهەمهێنان و بەکاربردن و بەڕێوەبردن، ئەگەری گۆڕانی کۆمەڵی چینایەتی و سەروەریی چینایەتی هەیە.هەروەها لەنێوچوونی دەوڵەت و سەروەریی چینایەتی بەبێ گۆڕان و ئامادەبوون و پەروەردەبوونی تاکی کولتوور ناچینایەتی، ئەستەمە بتوانرێت سەروەریی چینایەتی لەنێوببرێت.لەبەرئەوە هەڵەیەکی کوشندەیە، هەر ئاوا کە ئەزموونەکانی تاکو ئێستا نیشانیانداوە، گۆڕینی ئەم پارتیی بەو پارتیی، ئەم ئەندام پارلەمان بەو ئەندام پارلەمان، ئەم فەرمانداریی بەو فەرمانداریی، ئەم دەوڵەت بەو دەوڵەت، ئەم دیکتاتۆریی بەو دیکتاتۆریی، ئەم ئایین بەو ئایین، هیچ لە بنەماکانی سیستەم و کۆمەڵی چینایەتی ناگۆرێت، بەڵکو تەمەنی درێژتردەکاتەوە و چەوساوان زیاتر خۆشباوەڕ و نائومێددەکات و هاتنەدی کۆمەڵی ناچینایەتی دەکاتە ئامانج و خەونێکی فرە دوور یا ئەستەم.\nهەڵبەتە ئەوەش بڵێم و ڕۆشنبکەمەوە، کە مەبەست لە گۆڕانی شۆڕشگێڕانە ئەو تێگەییشتن و دیتنە باوەی سەدەی بیست و ئێستا یا پێشتریش نییە، کە گۆڕانی کۆمەڵ لە لوولەی چەك و گۆڕینی سەرەوخواری دەسەڵات و پاشگرکردنی سۆشیالیزم و کرێکار و پرۆلیتاریا بۆ دیکتاتۆریی و دەوڵەت و فەرمانداریی و پارتییەکان دەبینیێت و پاوانکاریی و دیکتاتۆریی بۆلشەڤیکەکان بە بەرەنجامی ڕاپەڕینی جوتیاران و کرێکاران و دەریاوانان و سەربازانی ڕوسیە دەزانێت.نەخێر، مەبەستی من لە گۆڕانی شۆڕشگێرانە ئەو گۆڕانە ڕیشەییەیە کە لەنێو ئاخاوتن و هەڵسوکەوت و بیرکردنەوە و کار و چالاکی و بەگشتی لە ژیانی ڕۆژانە و پەیوەندییە کۆمەڵایەتییەکان و شێوازی ڕێکخستنی کۆمەڵ ڕوودەدات و دەبێتە کولتوور و گزنگی کۆمەڵی نوێ؛ کۆمەڵی ناچینایەتی.\nبەکورتی، کۆیلەتی و سەروەری دوو ئاوەڵدووانەی کۆمەڵی چینایەتین و ئێمە لە سەردەمی بە لوتکەگەییشتن و بە کولتووربوونی کۆیلەتی و سەروەریی دەژین و ژیانی چینایەتی بووە بە بەشێك لە ئاوەزی [مێتالێتی] خەڵك، وەك پۆشاك؛ هەر ئاوا ئەگەر مرۆڤی ئەم سەردەمە لە کەشێکی سارد پۆشاکەکانی دابکەنیت، هەست بە ڕەقبوونەوە و مردن دەکات و ناتوانێت ئەگەری مانەوە و بەردەوام-ژییانی وێنابکات و ئەوە وێنابکات، کە ڕۆژگارێك مرۆڤ بەبێ پۆشاك لە کەشی ساردتر لەوەش ژییاوە و زیندووماتەوە، هەر ئاواش هۆشی کۆیلانی ئەم سەردەمە سڕدراوەتەوە و ناتوانن ئەگەری ژیان بەبێ دەوڵەت و فەرمانداریی و شوانەیی رامیاران و سەروەریی سەرمایەداران وێنابکەن و ناتوانن دوێنێ و ئەم ڕۆژی خۆیان و پێشنیانیان بەراودبکەن و ناتوانانن پرۆسێسی جیهانگیری دەوڵەت و سیستەمی چینایەتی و هەمەکارەبوونی سەروەران و هیچکارەبوونی خۆیان ببینین.ئێمە لەسەردەمی هەمەکارە-بوونی دەستکردەکانی مرۆڤ و هیچ-بوونی خودی مرۆڤ دەژین؛ سەردەمی سەروەریی ئایین، یەزدان، ئایدیلۆجیا، ڕامیاریی، پارتیی، سەرۆك و ڕابەر، ڕامیار، فەرمانداریی و دەوڵەت و هیچ-بوونی ئەوانەی کە بەبێ ئەوان سووڕان و مانەوەی ژیان ئەستەمە؛ جوتیاران، کرێکاران، فەرمانبەران و بەگشتی ژێردەستانی کۆمەڵی چینایەتی.ئێمە لەنێو ڕۆژگارێك دەژین، کە ئەلبێرت ئەنیشتاین لە هاتنی دەترسا "من لە هاتنی ڕۆژگارێك دەترسم، کە تێکنۆلۆجی واوەتر لە پەیوەندییە مرۆڤایەتییەکانی ئێمە بڕوات.جیهان تەنیا یەك نەوە لە دەبەنگەکانی تێدا دەبن".*\n* " I fear the day that technology will surpass our human interaction.The world will have a generation of idiots "


ژنێکی کورد لە بەریتانیا کوژرا\nژنێکی کورد بە ناوی ئاڤان نەجمەدین لە شارۆچکەی فێنتۆن سەر بە شاری ستۆک ئۆن ترێنتی بەریتانیا، لەلایەن چەند کەسێکەوە هێرشدەکرێتە سەری و بە مشتەکۆڵە دەکوژرێت.\nئاڤانی تەمەن 32 ساڵ خاوەنی چوار کوڕبووە و تەمەنی کوڕەکانیشی لە نێوان 4 بۆ 11 ساڵانبوون، دوای ئەوەی دوو لە منداڵەکانی لە قوتابخانە تەواو دەبن و کەس ناچێت بەشوێنیاندا، مەترسی ئەوە دروست دەبێت کە ئاڤان شتێکی بەسەر هاتبێت.\nبەگوێرەی هەواڵێکی رۆژنامەی میترۆ، تاکو ئێستا هۆکاری کوشتنی ئەو کچە کوردە نازاندرێت، بەڵام پۆلیسی شارەکە سێ کەسی بە تۆمەتی کوشتنی ئاڤان دەستگیرکردووە.\nئاڤان رۆژی سێشەممە لە ماڵەکەی خۆیدا کوژراوە و پۆلیسیش داوا لە هاووڵاتیان دەکات هەر کەسێک زانیاری لەبارەی قوربانییەکە هەیە سەردانی بنکەکانی پۆلیس بکات.\nڤیکتۆریا دۆونینگ، لێکۆڵەری باڵای شارەکە، لەبارەی رووداوەکە رایگەیاندووە: "لێکۆڵینەوە بەردەوامە لەسەر کوشتنی تراژیدیایانەی ئاڤان و داوامان لە هەر خاوەن ئۆتۆمبێلێک کردووە، ئەوانە کامێرایان بە داشبۆردەکانیان بەستووە و لە چەند رۆژی رابردوو سەردانی گەڕەکی گلێبێدەیلییان کردووە، زانیاریمان پێبدەن".\nئەو سێ کەسەی دەستگیرکراون، دوانیان خەڵکی شاری ویگن و لیڤەرپوولن و تەمەنیان 33 ساڵە، دوای 36 کاتژمێر لە دەستگیرکردنی ئەم دوو گومان لێکراوە و لە رۆژی چوارشەممە کەسێکی دیکە کە تەمەن 35 ساڵە و خەڵکی شاری ویگنە بەتۆمەتی کوشتنی ئاڤان دەستگیرکراوە.


لەبارەی دابەشكردنی مووچەی ناوخۆوە زانیاریی نوێ ئاشکرا دەکرێت\nنەتەوە | 20:34:03 2018-06-07 | (4,312) جار خوێندراوەتەوە\nپەرلەمانتارێکی کوردستان رایدەگەیەنێت: "ئەگەری زۆرە دابەشکردنی مووچەی وەزارەتی ناوخۆ بکەوێتە دوای جەژن و ئاشکراشی دەکات کە تائێستا حکومەت وەڵامی یادداشتەکەی لیژنەی ناوخۆی پەرلەمانی نەداوەتەوە".\nقادر رەزگەیی، بڕیاردەری لیژنەی ناوخۆو ئاسایش لە پەرلەمانی كوردستان، دەڵێت: "تا ئێستا حكومەتی هەرێم و بەرپرسانی وەزارەتی دارایی، وەڵامی یاداشتەكەی ئێمەیان نەداوەتەوە، كە داوامان كردبوو بەرلە جەژن، مووچەی مانگی ئازاری وەزارەتی ناوخۆ و هێزە ئەمنییەكان دابەشبكرێت.\nلە لێدوانەکەیدا بە ئێس ئێن ئێن-ی وتووە: "حكومەتی هەرێم جەختی كردووەتەوە كە هەر 30 رۆژ جارێك مووچە دابەش دەكەن، بەپێی ئەو قسەیەش بێت، بەرلەجەژن مووچەی هێزە ئەمنییەكان نادرێت و دوادەكەوێت، چونكە بەپێی خشتەی مانگی رابردوو، هەفتەی داهاتوو ناگاتە مانگێك كە مووچەی ناوخۆ دابەشكراوە، بۆیە دەكەوێتە دوای جەژن و لەوادەكەی خۆیدا مووچەیان پێ دەدرێت".\nئەو پەرلەمانتارە ئاماژەشی بەوە داوە، كە لە هەوڵ و بەدواداچوونەكانیان بەردەوام دەبن بۆئەوەی مووچەی تەواوی وەزارەت و دامودەزگاكان دابەشبكرێت و ئاشكراشی دەکات لە داهاتی ناوخۆو فرۆشتنی نەوتیش زیادیكردووەو پارەش لە بەغداوە بە بەردەوامی رەوانە دەكرێت.\nهەر لەوبارەیەشەوە لیوا سەعید محەمەد راوێژكاری یاسایی لە وەزارەتی ناوخۆ دەڵیت: بەهۆی ئەوەی مووچەی مانگی شوبات درەنگ دابەشكراوە، چاوەڕوان ناكرێت بەرلە جەژن مووچەی مانگی ئازار وەربگرین.


چەکدارێن پەکەکێ خوەپێشاندانا ئێزدیان قەبوول نەکر و ل وان خست - دارکا مازی\nچەکدارێن پەکەکێ خوەپێشاندانا ئێزدیان قەبوول نەکر و ل وان خست\nوەکە کارڤەدان ل سەر بۆردوومانا ئیرۆ یا ل سنوونێ کو تێدە بالافەێن ترکیێ بارەگەهەکا پەکەکێ ئارمانج گرت و هەژمارەک سڤیل بوون قوربانی، خەلک ل ناڤەندا سنوونێ ل دژی ھەبوونا چەکدارێن پەکەکێ داکەت کۆلانان، لێ وان چەکداران کو خوە وەکە ئاساییشا ئێزیدخانێ ددن ناساندن، ل خەلکێ خستن و دژۆن ب وان دان.\nئیرۆ رۆژا چارشەمی 2022/6/15 بالەفرێن ترکیێ، بارەگەهەکا یەکینەیێن بەرخوەدانا شەنگالێ یەبەشێ، ل سنوونێ بۆردۆمان کر، هەژمارەکا سڤیلان بوون قوربانی و هەژمارەک چەکدارێن پەکەکێ ژی هاتنە کوشتن.\nچاڤکانیێن پێگەها دارکا مازی ئەشکەرە کرن، پاش ئێریشێ و وەکە کارڤەدان و نەرازیبوون، خەلکێ سنوونێ داکەتن کۆلانان و چوون سەر بارەگەهێ ئاساییشا ئێزیدخانێ و داخواز ژ وان کرن کو ژ سنوونێ دەرکەڤن ژ بۆ کو ترکیە ئێریش نەکە و جانێ خەلکێ پاراستی بە.\nهەروەها دەستنیشان کر، چەکدارێن پەکەکێ و ئاساییشا ئێزیدخانێ ل شوونا داخوازییا خەلکێ پێک بینن، ئێریشی وان کرن و دژۆن ب وان دان، ئا هەری بالکێش ژی ئەڤ بوو کو لەشکرێ ئیراقێ کەتن تەڤگەرێ و خەلک و ئاسایشا ئێزیدخانێ ل هەڤ جودا کرن داکو چەکدارێن ئێزیدخانێ زێدەتر ل خەلکێ نەخن.\nئەڤ نە جارا یەکەمینە بالافرێن ترکیێ بارەگەهێن چەکدارێن پەکەکێ ل سینۆرێ شەنگالێ ئارمانج دکن، پێش نها ژی چەندین جاران بارەگەهێن پەکەکێ ل شەنگالێ هاتنە بۆردۆمانکرن، ئەڤ یەک ژی بوویە سەدەما زیانێن مادی و جانی ژ بۆی خەلکێ شەنگالێ.\nتەڤی کو خەلکێ شەنگالێ، حکوومەتا هەرێما کوردستانێ و حکوومەتا ئیراقێ چەندین جاران داخواز ژ پەکەکێ کرنە ژ شەنگالێ دەرکەڤن داکو بەهانەیا ئێریشێ ژ بۆ دەولەتا ترکیێ نەمینە، و ئێزدی بکارن ڤەگەرن سەر وارێ خوە، لێ بەلێ چەکدارێن پەکەکێ رازی نابن و ژ بۆ پاراستنا بەرژەوەندیێن پارتیا خوە ل شنگالێ مانە، ئەڤ یەک ژی بوویە سەدەما ئێریشێن بەردەوام یێن بالەفرێن بێ مرۆڤ یێن ترکیێ.\nچەکدارێن پەکەکێ پشتی خیانەتا مەزن یا 16 ئۆکتۆبەرا سالا 2017ێ ل پرانیا ناڤچەیێن سەر ب شەنگالێ ب جی بوونە و بارەگەهێن خوە یێن لەشکری د ناڤا سڤیلان دە دانینە، ئەڤ یەک ژی بوویە سەدەما نەرازیبوونا خەلکێ، ژ بەر کو هەبوونا ڤان بارەگەهان د ناڤا سڤیلان دە دبە هێنجەتەک ژ بۆ ئێریشا دەولەتا ترکیێ و زیان گهاندن ب خەلکێ سڤیل.


جڤینی سەرۆک پەرلەمانەکانی شەش ولاتی ئاسیایی لە تاران، کۆبونەوەیێکە لە پێناو هاوکاری لە بواری خەباتی دژی تیرۆریزم - SAHAR KURDISH (Sorani)\nDec 08, 2018 15:05 Asia/Tehran\nدووهەمین کۆنفڕانسی سەرۆک پەرلەمانەکانی شەش وڵاتی ئاسیایی له تاران\nدووەمین کۆبوونەوەی سەرۆک پەرلەمانەکانی وڵاتانی ئێران، ئەفغانستان، پاکستان، تورکیا، چین و ڕووسیا ئەمڕۆ (شەممە) لە شاری تاراندا بەڕێوە چوو.\nسەرۆک پەرلەمانەکانی ئەو شەش وڵاتە، لە کۆنفڕانسەکەی تاراندا سەبارەت بە ئەزموونی یاسادانان و ستراتژیای خەباتی دژی تیرۆریزم و هاوکاری نێوان پەرلەمانەکانیان باس و گفتوگۆیان کرد\nکۆبوونەوەی سەرۆک پەرلەمانەکانی وڵاتانی ئاسیایی له تاران\nحەسەن روحانی سەرۆکی کۆماری ئیسلامیی ێئران ئەمڕۆ شەممە لە ئاهەنگی کرانەوەی دوهەمین کۆنفڕانسی سەرۆک پەرلەمانەکانی شەش وڵاتی ناوچەکەدا بە ئاماژە بەوەی کە کۆماری ئیسلامیی ئێران لە سەرەتای دامەزرانیەوە تا ئێستا وەک گەورەترین قوربانیی تیرۆریسم ئەگەرچی رووبەڕووی دیاردەی وەیشوومی تیرۆریسم بووەتەوە وتی : ئێران لەم سۆنگەوە زیاری گیانیی و ماڵیی قورسی بەرکەوتووە .\nقسهکانی حەسەن روحانی سەرۆکی کۆماری ئیسلامیی ێئران لە ئاهەنگی کرانەوەی دوهەمین کۆنفڕانسی سەرۆک پەرلەمانەکانی شەش وڵاتی\nسەرۆک ۆماری ئێران گوتی : هەنگاوە تیرۆریستیەکانی وەک بۆمب نانەوەکانی ساڵی 1981 و شەهیدبوونی زیاتر لە 17 هەزار کەس لە خەڵکی ئاسایی لە 40 ساڵی رابردوودا بە دەستی گروپە تیرۆریستیەکان کە ئێستا لە لایەن حکومەتە رۆژاواییەکان لە ئوروپا و نەمریکا داکۆکیان لێدەکرێ ، لەم خەسار وزیانانەن .\nشەهیدبوونی زانستوەرانی ناڤۆکی ئێرانی بە دەستی تیرۆریستەکانی حکومەتە بیانیەکان\nروحانی وتیشی : شەهیدبوونی زانستوەرانی ناڤۆکی لە سەرەتاکانی ئەم دەیە بە دەستی دەستوپێوەندە تیرۆریستەکانی حکومەتە بیانیەکان ، پەلاماری تیرۆریستیی داعش لە ساڵی 2017 بۆسەر مەجلسی شۆڕای ئێسلامیی ئێران ، رووداوی تیرۆریستیی ئەم دواییانە لە ئەهواز و هەروەها رووداوی تیرۆرستیی دوو رۆژی رابردوو لە چابەهاریش لە زیانەکانی ئێران لە ترۆریسمە .\nبەرەنگاربوونەوەی تیرۆریزم، ئەزموونەکانی ڕابردوو، ستراتژیاکانی ئێستا و لە پێش گرتنی هەڵوێستێکی نوێ و کاریگەری ناوچەیی، پەرەپێدانی هاوکاریەکان و بەهێزکردنی پەیوەندییە ناوچەییەکان، تەوەرەی ئەو باسانەیە وا لەم کۆبوونەوەیەدا دێنە ئاراوە. ئامادە بوونی وڵاتانی گرینگ و کاریگەری ناوچە لە ئاستی سەرۆکی پەرلەمان لە جڤینەکەی تاراندا، پیشاندەری هەڵوێستێکی نوێی ئاسایشییە لە ناوچەکەدا.\nکۆبوونەوەیسەرۆک پەرلەمانەکانی شەش وڵاتی ئاسیایی\nعەلی لاریجانی، سەرۆکی مەجلیسی شەورای ئیسلامی، لە چاوپێکەوتنەکەی لەگەڵ "چن زۆ"ی سەرۆکی پەرلەمانی نیشتمانیی چین گوتی: "ئەمریکا تاقمێکی زۆری داعشییەکانی گواستووەتەوە بۆ ئەفغانستان کە ئەم بابەتە ئەتوانێ هەر ئەو گرفتانەی وا لە عێراق و سووریا سازی کرد، لە ناوچەکانی دیکەی ئاسیاشدا، وەدی بێنێ.\nبەڵگەکانی بەردەست پیشان دەدەن کە فڕۆکە ئەمریکییەکان سەرباری بەدەستەوە بوونی زانیاری ورد لەمەڕ بوونی تیرۆریستەکان لە ناوچەگەلێکی دیاریکراودا، ئامادە نەبوون ئۆپەراسیۆنێکی ئاسمانی لە دژی وان بەڕێوەبەرن و تەنانەت هەندێک جار یارمەتیشیان داون یاخود سەرانی داعشیان لە گەمارۆی ئەرتەشی سووریا و عێراق ڕزگار کردووە.\nیارمەتی دانی فڕۆکە ئەمریکییەکان بۆ سەرانی داعش\n"نیکۆلای پاتروشۆف"ی سکرتێری ئەنجومەنی ئاسایشی نیشتمانیی ڕووسیاش، بەڕێوە چوونی کۆبوونەوەی تایبەت بە وتووێژی ئاسایشیانەی ناوچەیی بە هەنگاوێکی کاریگەر لەسەر زیاتر بوونی تەبایی و هاوئاهەنگی ناوچەیی لە بواری بەرەنگاربوونەوەی هەڕەشەی تیرۆریزم لێک داوەتەوە.\n"نیکۆلای پاتروشۆف"ی سکرتێری ئەنجومەنی ئاسایشی نیشتمانیی ڕووسیا\nبەسەرەنجدان بە پێویستیی دیاری کردنی هەڵوێستێکی هاوبەش لەمەڕ خەباتی دژی تیرۆریزم و هەروەها ئەو ڕەوشە ئاڵۆزەی وا هەندێک لە وڵاتانی ناوچە، دەستەویەخەیەن، بەڕێوەچوونی کۆبوونەوەکەی تاران، لە هەلومەرجی ئێستاکەی ناوچەدا، بایەخێکی زۆری هەیە. راستیە ناخۆشەکە ئەمەیە کە هەڕەشە و گوڕەشەی تیرۆریزم هێشتا هەر جیددی و ڕوولە پەەرەسەندنە، تازەترین نموونەی ئەم بابەتەش، پەلامارە تیرۆریستییەکەی ڕۆژی پێنجشەممەی شارستانی چابەهاری باشووری ڕۆژهەڵاتی ئێرانە.\nپەلامارە تیرۆریستییەکەی چابەهار\nپەلامارە تیرۆریستییەکەی چابەهار پیشانی دا، هەوڵە وەگەڕخراوەکان لەپێناو وەدیهێنانی ناهێمنی هەر لە ناوچەکەدا بەردەوامە. ئەم کارەساتە بۆ جارێکی دیکە هەڵسوکەوتی دووفاقیانەی هەندیک لە بانگەشەکارانی ساختەچیی خەباتی دژی تیرۆریزمی خستە ڕوو و شوێنهاتە نەرێنییەکانی لاگری و پشتیوانی لە تیرۆریستەکانی بۆ هەموو خەڵکی جیهان، ئاشکرا کرد.\nبەیان نامەی کۆتایی دوهەمین کۆنفرانسی سەرۆک پەرلەمانەکانی ئێران ، ئەفغانستان ، پاکستان ، تورکیا ، چین وڕووسیا لە تاران\nلە بەیان نامەی کۆتایی دوهەمین کۆنفرانسی سەرۆک پەرلەمانەکانی ئێران ، ئەفغانستان ، پاکستان ، تورکیا ، چین وڕووسیا لە تاران هاتووە: ڕێکخرای نەتەوە یەکگرتووەکان دەوری مێحوەری لە هاسان کاری هاوکاری نێودەوڵەتی بە مەبەستی پێشگیری وبەرەنگاربوونەوەی تیرۆریسم وتوندڕەوی خوازی هەیە . سەرۆک پەرلەمانەکانی بەشدار لە کۆنفرانسی تاران بە دەربڕینی نیگەرانی لە کارتێکەری ڕۆخێنەری تیرۆریسم لە سەر ئاشتی، ئەمنیەت وگەشە ، بنەبڕکردنی هەموو شکل وشێوازەکانی تیرۆریسم لە ناوچە ، وەلانانی پیودانگەکانی دووفاقانە لە بەرەنگاربوونەوەی تیرۆریسم وبەهێزکردنی وتووێژی بە پێویست وزەروری زانی . لە درێژەی ئەم بەیان نامەیەدا بە مەحکوم کردنی پەلامارەکانی تیرۆریستی لە ئێران ، ئەفغانستان، پاکستان ، تورکیا ، چین وڕووسیا دا هاتووە: ڕێکخراوەکانی ئەمنیەتی وڵاتانی بەشدار لە کۆنفرانسی تاران ، دەبێ ڕێکارێک ومیکانیزمێکی تایبەت بۆ ئاڵووێرکردنی زانیاریەکان بۆ پێشگیری وبەرەنگاربوونەوەی تیرۆریسم وتوندڕەویی خوازی بەدیی بهێنن. سەرۆک پەرلەمانەکانی ئێران ، ئەفغانستان ، پاکستان، تورکیا ، چین وڕووسیا هەروەها لە هەموو هەوڵ وتەقالاکان بۆ دەس ڕاگەیشتن بە ئاشتی لە ئەفغانستان ولەناوبردنی هەڕەشەکانی ناوچەیی تیرۆریسم ، توندڕەوی خوازی وقاچاخی مادە هۆشبەرەکان پێشوازیان کرد. وڵاتانی بەشدار لە کۆنفرانسی تاران ،وتیان کە مژاری " جامو و" کشمیر" یش پێویستی بە ڕێگەچارەی ئاشتیخوازانە لە لایەن پاکستان وهیند وبڕیارنامەی ئەنجومەنی ئاسایشتی ڕێکخراوی نەتەوەکان هەیە . سەرۆک پەرلەمانەکانی ئێران ، ئەفغانستان ، پاکستان ، تورکیا، چین وڕووسیا هەروەها لە خەڵکی فەلەستین لە وەرگرتنی مافی ڕەوای خۆیان بەتایبەت دامەزرانی دەوڵەت بە دەسەڵاتدارەتی سەربەخۆ پشتیوانیان کرد. سێهەمین کۆنفرانسی سەرۆک پەرلەمانەکانی ئێران ، ئەفغانستان ، پاکستان ، تورکیا ، چین و ڕووسیا ساڵی ٢٠١٩ لە تورکیا بەرێوە دەچێت .


کرێکارێکی شنۆیی لە هەولێر خۆی کوشت\n11:56 - 21 بەفرانبار 2719\nئاژانسی کوردپا: کرێکارێکی کوردی خەڵکی شنۆ، بە هۆکاری نادیار، لە هەولێری پێتەختی هەرێمی کوردستان، کۆتایی بە ژیانی خۆی هێنا.\nبەپێی ڕاپۆرتی گەیشتوو بە ئاژانسی هەواڵدەریی کوردپا، ڕۆژی هەینی، ٢٠ی بەفرانبار، کرێکارێکی کورد بە ناوی "نەجمەدین ئەحمەدپوور" کوڕی "ئەبووبەکر"، تەمەن ٢٣ ساڵ، خەڵکی گوندی "گردکاشانـ"ـی شنۆ، لە هەولێر، کۆتایی بە ژیانی خۆی هێنا.\nئەو کرێکارە بە هۆکاری نادیار، لە ڕێگای خۆهەڵواسینەوە کۆتایی بە ژیانی خۆی هێناوە.\nئەو کرێکارە کوردە بەهۆی بێکارییەوە ڕووی لە هەرێمی کوردستان کردبوو و بۆ دابینکردنی بژێویی ژیانی لە یەکێک لە شیرکەتەکانی هەولێر خەریکی کار بووە.\nهەتا ئێستا تەرمی ئەو کرێکارە کوردە ڕادەستی بنەماڵەکەی نەکراوەتەوە.


پاشان شێخ نوێنەری ناردە لای پیاوە چالاکەکان و زانایانی کوردستان لە شارەکانی ڕەواندوز و موسڵ و ھەولێر و وان و دیاربەکر و بەدلیس و ورمێ و سنە و سابڵاخ و سەرۆک ھۆزە گەورەکانی کوردی بانگ کرد و لە ساڵی ١٨٨٠دا دوو کۆنفرانسی بۆ سەرانی خێڵە کوردەکان گرێ دا و کۆمەڵەیەکی کوردی دروست کرد، کە ناوی «ئەنجوومەنی کورد» بوو و پێکھاتبوو لە نەتەوەپەروەرانی کوردی، ڕەنگە ئەمە سەرەتای پێکەوەژیانی ڕێکخستن و کۆمەڵەی سیاسی بێ لە نێو کورددا. نزیکەی ٢٢٠ سەرۆک ھۆز و پیاوی ئایینی لە شەمزینان کۆبوونەوە، ھەتاوەکو نەخشە بۆ دەستپێکردنی بزووتنەوەیەکی شۆڕشگێڕی دابنێن. ئینگلیزەکان پێیان ناخۆش بوو شێخ ئەو ھەنگاوانەی ناوە، بەتایبەت کەوتنە مەترسی لە دروستکردنی ئەنجوومەنی کورد.\nوەرگیراو لە «https://ckb.wikipedia.org/w/index.php?title=شێخ_عوبەیدوڵڵای_نەھری&oldid=783565»\nدواجار لە ١٣:٠٩ی ١١ی ئایاری ٢٠٢١ دەستکاری کراوە\nئەم پەڕەیە دواجار لە ١٣:٠٩ی ١١ی ئایاری ٢٠٢١ نوێ کراوەتەوە.


دیداری نێوان کومیته‌ی حیزب دێموکراتی کوردستان و پارتی سوسیالیستی خه??\nناوه‌ندی هه‌واڵ - دانمارک: رۆژی سێ‌شه‌ممه، 9ی فێوریه‌ی 2010 کۆبوونه‌وه‌یه‌ک له نێوان کۆمیته‌ی حیزبی دێموکراتی کوردستان له دانمارک و حیزبی سوسیالیستی خه‌ڵکی دانمارک پێکهات.\nکۆبوونه‌وه‌که له سه‌ر داوای حیزبی سوسیالیستی خه‌ڵکی دانمارک به‌سترا و ئه‌وه‌ش دوای ئه‌وه هات که کۆمیته‌ی حیزبی دێموکراتی کوردستان له‌و وڵاته نامه‌ی رێزدار مسته‌فا شه‌ڵماشی نوێنه‌ری حیزب له ده‌ره‌وه‌ی وڵاتی گه‌یانده ناوه‌نده حیزبی و حوکمیه‌کانی دانمارک که تێیدا  داوای هاوکاریی کردبوو بۆ پێشگرتن له ئێعدامی رۆڵه‌کانی کورد له زیندانه‌کانی کۆماری ئیسلامی .\nله دانیشتنه‌که‌دا هاوڕێیانی کۆمیته‌ی حیزب له دانمارک به درێژی له سه‌ر میژوو و سیاسه‌ته‌کانی حیزب به تایبه‌تی سیاسه‌تی حیزب له سه‌ر جووڵانه‌وی خه‌ڵکی ئیران دوای هه‌لبژاردنی سه‌روک کوماری که به بزوتنه‌وه‌ی سه‌وز ناسراوه، کرا و جه‌خت له سه‌ر مه‌ترسی ئیعدام کردنی لاوانی کورد که هه‌ر ئێستا 21 چالاکی مه‌ده‌نی له ژێر حوکمی سێداره‌دان، و له نامه‌که‌ی نوێنه‌رایه‌تی حیزب له ده‌ره‌وه‌ی وڵات دا باسی کرابوو، کرایه‌وه. داوا کرا که هاوکاری بکه‌ن بو پیشگیری له ئیعدام کردنیان. وزه‌خت و حۆری که رێژیمی ئاخوندی به دڕێژایی 30 سال له خه‌لکی کوردی کردوه به وردی باسی لی کرا. به‌رپرسانی حیزبی سوسیالیستی خه‌ڵکی دانمارک کۆمه‌ڵێک پرسیاریان بۆ روونبوونه‌وه له بابه‌ت ناوه‌رۆکی نامه‌که‌ی کاک مسته‌فا شه‌ڵماشی خسته‌روو که له لایه‌ن هاوڕێیانی کۆمیته‌ی دانمارکه‌وه به ته‌سه‌لی وڵامیان درایه‌وه و له به‌رامبه‌ریشدا ئه‌وان به‌ڵێنیان دا که هه‌موو هه‌وڵێکی خۆیان بۆ به‌رگرتن له ئێعدامی چالاکانی کورد و به ده‌نگه‌وه هاتنی بانگه‌وازه‌که‌ی به‌ڕێز شه‌ڵماشی بخه‌نه گه‌ڕ.\nله لایان کومیته‌ی حیزب هاوڕێیان نه‌به‌ز مسته‌فاپوور به‌رپرسی کومیته و جه‌مال ئه‌لیاسی ئه‌ندامی کومیته و نه‌وا مسته‌فاپور به نوێنه‌رایه‌تی یه‌کێتی لاوانی دێموکراتی رۆژهه‌ڵاتی کوردستان به‌شداری کۆبوونه‌وه‌که‌یان کرد و له لایان پارتی سوسیالیستی دانمارکیش 3 که‌س له به‌رپرسانی پارته‌که به سه‌رپه‌رستی به‌رپرسی پارتی سوسیالیستی خه‌لکی دانمارک له‌ئالبورگ به‌رێز لیزبه‌ت که یه‌کێک له کاندیداتۆره‌کانی پارته‌که بۆ هه‌ڵبژاردنه‌کانی خولی داهاتووی پارلمانی ئه‌و وڵاته‌یه، به‌شدار بوون.\nبگه‌رێوه|ئەم بابەتە 1639 جار بینراوە| بینێره| چاپ


تیرۆریستان لەبەرەبەری هەڵبژاردن چالاکییەکانیان چڕ دەکەنەوە\nسلێمان تاشان - هەولێڕ\nماوەیەکە تیرۆریستانی داعش و گرووپە تیرۆریستییەکانی دی جموجۆڵ و هێرشە تیرۆریستییەکانیان لە ناوچە کوردستانییەکانی دەرەوەی ئیدارەی هەرێم زیاتر کردووە و، ئەو جموجۆڵانەش لەوەتەی ساڵی ٢٠١٧ـەوە کە کۆتایی داعش راگەیەنرا بێوێنە بووە. دواجار بەغدا بۆ دابینکردنی ئاسایش لەم ناوچانە دەیەوێت لەگەڵ پێشمەرگە و ئاسایشی هەرێم هەماهەنگی بکات و پلانی هاوبەش بۆ لەناوبردنی تیرۆریستان و دابینکردنی ئاسایشی بنکەکانی دەنگدان دابڕێژن.\nزۆرترین جموجۆڵی داعش لە پارێزگاکانی نەینەوا، کەرکووک و دیالە بووە و زیاتر لەو شوێنانە تیرۆریستان پەرەیان بە هێرشە تیرۆریستییەکانیان داوە کە بۆشایی ئەمنییان هەیە. لە چەند رۆژی رابردوودا تیرۆریستانی داعش هێرشیان کردە سەر گوندێکی خاڵس و تەنانەت بنکەیەکی سەربازییان کۆنترۆڵ کرد و سێ کەسیشیان کوشت و پاشان چوونە ناو گوندەکەوە.\nعەبدولخالق عەزاوی، ئەندامی لیژنەی ئەمنی لە پەرلەمانی عێراق ئاماژەی داوە نۆ گوند هەن کە دانیشتووانەکەی چۆلیان کردووە و چەکدارانی داعش کردوویانەتە مۆڵگەی خۆیان. لە هێرشێکی تردا کە کرایە سەر گوندی خەتاب لە باشووری مووسڵ، کوێخای گوندەکەیان کوشت و دوای فریاکەوتنی هێزەکانی عێراق دیسان شەڕ لە نێوان تیرۆریستان و پۆلیسی فیدراڵی دروست دەبێت و بەهۆی تەقینەوەی بۆمبێک چوار ئەفسەر کوژران و سێی دی بریندار بوون.\nهەر سەرەتای ئەم هەفتەیە لە کەرکووک هێرشێکی تیرۆریستی رووی دا و بە هۆیەوە حەوت پۆلیس گیانیان لەدەست دا، تیرۆریستان لە نزیک رەشاد توانیان دەست بەسەر بنکەیەکی پۆلیسی فیدراڵی دابگرن.\nپێویستە بگوترێت لە ١٠ی تشرینی یەکەمی ئەمساڵ و کەمتر لە مانگێکی تر هەڵبژاردنی پەرلەمان لە عێراق بەڕێوە دەچێت و سەرجەم لایەنە سیاسییەکان دەستیان بە بانگەشەکانی هەڵبژاردن کردووە.\nئەوەی ئاشکرایە دابینکردنی ئاسایشی ناوچە کوردستانییەکانی دەرەوەی ئیدارەی هەرێمی کوردستانە کە پاش رووداوەکانی ١٦ی ئۆکتۆبەری ساڵی ٢٠١٧ەوە هەر لە لایەن میلیشیاکانی حەشدی شەعبییەوە بەڕێوە چووە و، بێتواناییان لە دابینکردنی ئاسایشی ناوچەکە هۆکار بووە، دواجار حکوومەتی عێراقیش بەو قەناعەتە بگات بەبێ هێزی پێشمەرگە بە هیچ شێوەیەک ئاسایش و ئارامی لەو ناوچانە دابین ناکرێت.\nلە چەند رۆژی رابردوودا کۆمیتەی باڵای دابینکردنی ئاسایشی هەڵبژاردنەکانی عێراق لەگەڵ بەرپرسانی ئاسایشی هەرێمی کوردستان کەوتە گفتوگۆ بۆ ئەوەی بە یەکەوە بتوانن ئاسایشی هەڵبژاردن لەم ناوچانە دابین بکەن.هەفتەی رابردوو عەبدولئەمیر شمری سەرۆکی لیژنەکە لەگەڵ کۆمەڵێک فەرماندەی سەربازی هاتنە هەولێر و لەگەڵ بەرپرسانی ئەمنیی هەرێمی کوردستان لە وەزارەتی ناوخۆ کۆ بوونەوە.\nئەوان باسیان لە دۆزینەوەی رێگەچارەیەکی هاوبەش کردوە بۆ ئەوەی بە یەکەوە بتوانن ئاسایشی هەڵبژاردن دابین بکەن. میادە نەجار نوێنەری پارتی دیموکراتی کوردستان بە ئەلعەرەبیە جەدیدی گوتووە، لایەنە سیاسییە کوردستانییەکان ئامادەیی تەواویان هەیە لە هەڵبژاردن لە ناوچە کوردستانییەکان بەشداری بکەن و چاویان لەوە هەیە ئاسایش لەوو ناوچانە دابین بکرێت و زۆرترین کورسی مسۆگەر بکەن.\nپێشتر بەغدا و هەولێر لەسەر دامەزراندنی شەش بنکەی هاوبەشی سەربازی و ئەمنی رێککەوتبوون کە لە هیزەکانی پێشمەرگە و سوپای عێراق پێک دێت و ئاسایشی ناوچە کوردستانییەکان دابین دەکەن و بەشێک لەو بنکانە دستیان بە چالاکییەکانیان کردووە.\nئەوانەی هیرشی تیرۆریستی ئەنجام دەدەن تەنیا داعش نین و گرووپی تری تیرۆریستیش دەستیان بە چالاکییەکانیان کردووەتەوە. هەر لەچەند رۆژی رابردوودا فڕۆکەخانەی نێودەوڵەتی هەولێر و بنکەی سەربازیی هاوپەیمانان بە دوو درۆنی بۆمبڕێژکراو کرایە ئامانج هەرچەندە هیچ زیانێکی نەبوو بەڵام بەدواداچوون بۆ دۆزینەوەی بکەرانی بەردەوامە.\nسەرچاوەی ئەو هێرشانەش بۆ بۆشایی ئەمنی ناوچە کوردستانییەکان دەگەڕێتەوە و بۆیەش لەو کاتەوە گەشتی هاوبەش لە نێوان سوپای عێراق و هێزی پێشمەرگە لە بەشیک لەو ناوچانە دەستی پێ کردووە. ئەندامێکی لیژنەی ئەمنی پەرلەمانی عێراق باسی لەوە کردووە بۆ ئەو مەبەستە ژوورێکی هاوبەشی هەواڵگرییش دامەزراوە.


کەجەکە: پارتی و تورکیا ڕێگری لەو هاوڵاتیانە دەکەن کە چەکی کیمیایی تورکیایان بەرکەوتووە بچنە نەخۆشخانەکان – لڤین پرێس\nکەجەکە: پارتی و تورکیا ڕێگری لەو هاوڵاتیانە دەکەن کە چەکی کیمیایی تورکیایان بەرکەوتووە بچنە نەخۆشخانەکان\nکۆمیتەی تەندروستیی کەجەکە، داوای لە ڕێکخراوە نێودەوڵەتییەکان کرد، بچنە ئەو ناوچانەی کە تورکیا هێرشی کردووەتەسەر و ئامادەیی خۆی دەربڕی بۆ هاوکاریکردنیان و دەشڵێت پارتیو تورکیا ڕێگری دەکەن لە هاوڵاتیان سەردانی نەخۆشخانەکان بکەن.\nکۆمیتەی تەندروستیی کۆما جڤاکێن کوردستان (کەجەکە)، ڕاگەیەندراوێکی بڵاوکردەوە و داوایەک ئاڕاستەی ڕێکخراوی قەدەغەکردنی چەکی کیمیایی OPCW و ڕێکخراوی پزیشکانی بێسنور MSF، نەتەوە یەکگرتووەکان unو کۆمیتەی ڕێگرییکردن لە ئەشکەنجە CPTو ڕێکخراو و پارێزەرانی مافی مرۆڤ دەکات.\nکۆمیتەکە داوا لەو ڕێکخراوانە دەکات، لێکۆڵینەوە بکەن لە بەکارهێنانی گازی ژەهریی و چەکی کیمیایی لەلایەن سوپای تورکیاوە.\nکەجەکە ئاماژەی بە بێدەنگیی جیهان کردووە لەبەرامبەر ئەو تاوانانەی دژی کورد ئەنجام دەدرێن و دەڵێت: هێزە داگیرکەرەکانی، کە لە بەرامبەر هێزەکانی گەریلای ئێمەدا بێچارە بوون، سەرەڕای دەرفەتە تەکنیکیەکانیان، دەستیان بە بەکارهێنانی چەکی کیمیایی و گازی ژەهراوی کردووەتەوە کە پێشتر چەندین جار بە دۆکیومێنتەکان سەلمێنراوە کە چەکی کیمیایی لە ڕۆژئاوا بەکارهێنراوە.\nکەجەکە دەشڵێت: ئەو کەسانەی کە بە هۆی کاریگەری ئەو چەکە کیمیایی و گازە ژەهراویانەوە دەیانەوێت بچنە نەخۆشخانەکان لەلایەن پارتی و دەوڵەتی تورکەوە ڕێگرییان لێکراوە و بە نهێنی لە نەخۆشخانە سەربازییەکاندا چارەسەر دەکرێن.\nسیستەمی هاوسەرۆكی یەکێتی نیشتیمانی هەڵدەوەشێتەوە


گرووپی ئیسلامی “ئەنسار بەیتولموقەدەس” بەیعەتی دایە داعش – زاگرۆس پۆست\nماڵەوە / جیهان / گرووپی ئیسلامی “ئەنسار بەیتولموقەدەس” بەیعەتی دایە داعش\nگرووپی ئیسلامی “ئەنسار بەیتولموقەدەس” بەیعەتی دایە داعش\nدوو شه‌ممه 10 تشرینی دووه‌م 2014\tجیهان, هەواڵ 69 جار خوێنراوه‌ته‌وه\nگرووپی “ئەنسارۆل بەیتولموقەدەست” لە وڵاتی میسر لەگەڵ گرووپی داعش بەیعەتی كرد.\nئەم گرووپە بە دەركردنی راگەیەندراوێكی 9 خولەكی لە ماڵپەڕی “تویتر” باسی لەوە كردووە، كە بڕیارەكانی ئەبوبەكر بەغدادی جێبەجێ دەكەن.\nلە راگەیەندراوەكی 9 خولەكیدا، كە لە تویتر بڵاو كراوەتەوە، باس لەوە كراوە كە بڕیارەكانی ئەبوبەكر بەغدادی بە تەواوەتی جێبەجێ دەكرێت و باس لەوە كراوە كە گرووپی “ئەنساری بەتولموقەدەس” گە لە سەحرای سینا وەكوو گەورەترین گرووپی ئیسلامی میسر دێتە ئەژارمار.\_\nبەڵام دواتر ئەم گرووپە لە راگەیەندراوێكدا ئەم ئیدعایەی رەت كردوووەتەوە و لە هەمان كاتدا رایگەیاندووە، بەڵام لە راگەیەندرتوە 9 خولەكیەكەی “ئەنساری بەیتولموقەدەس” باس لەوە كراوە كە ئەبوبەكر بەغدادی لە لایەن خوداوە وەكوو نوێنەر دیاری كراوە، كە كردەوە شەریعیەكان جێجبەجی بكات.\nلە هەمان كاتدا وتەبێژی دەرەوەی وزارەتی دەرەوەی میسر، ئیدعاكانی ئەم گرووپەی رەت كردووەتەوە و باسی لەوە كراوە و رایگەیاندووە كە، تەنانەت بەیعەت كردنی گرووپەكە لەگەڵ داعش كاریگەریی زۆری نابێت و دەوڵەتی میسر بە هەموو وزەی خۆیەوە خوازیاری لەنێوبردنی ئەو گرووپە دەبێت.\nئەمەش لەحاڵێكدایە، كە گرووپی “ئەنساری بەیتوموقەدس” تا ئێستا چەندین كردەوەی سەربزیی بە دژی ئەرتشی میسر ئەنجام داوە.


2021-11-30 [04:08 AM]\nڕاگەیاندنی وەزارەتی شارەوانی و گەشتوگوزار لە بەیاننامەیەکدا رایدەگەیەنێت، دابەشکردنی زەوی بە گوێرەی لیستێکی وەزارەتی شەھیدان و ئەنفالکراونەوە دەبێت و وەزارەتی شارەوانی و گەشتوگوزاریش بەکاری پێویست ھەڵدەستێت.\nراگەیاندنی وەزارەتی شارەوانی راشیگەیاند، کارکردن بۆ دابینکردنی خزمەتگوزاری بۆ زەوییەکانی کەرتی ٨ـی حەسارۆک بەردەوامە، نەخشەی ئاوڕۆی بۆ داڕێژراوە و بەمزووانە دەچێتە بواری جێبەجێکردنەوەوە.\nوەزارەتی شارەوانی روونیکردەوە، نەخشەی ئاوەڕۆ بۆ زەوییەکانی کەرتی ٨ـی حەسارۆک تەواو بووە، خەریکە دەچێتە بواری جێبەجێکردن، وێرای ئەوە سەرەبلۆکەکانیش دادەنرێن بۆ ئەوەی پێدانی مۆڵەتی دروستکردنی خانووبەرە جێبەجێ بکرێت.\nبەیاننامەکەی وەزارەتی شارەوانی ئاماژەیپێکرد، دابەشکردنی زەوی بەسەر کەسوکاری سەربەرزی شەھیدان و کەم ئەندامانی سەنگەر بە گوێرەی لیستێک دەبێت کە لەلایەن وەزارەتی شەھیدان و ئەنفالکراوان لە ھەموو پارێزگا و شار و شارۆچکەکان ئامادە کراوە و وەزارەتی شارەوانیش بۆ دابەشکردنی زەوی بە کاری پێویست ھەڵدەستێت.


کێ دەڵێت:ئاینی ئیسلام ڕاستە\nووتاری :ماکوان کەریم\nدواوبەدووی دڵنیابوونی تەواو لە باوەڕ بوون بە خودای پەروەردگار، هەروەها بێگومانی لەوەی ئەم گەردوونە دروستکەرێك لەپشتیەوەیەتی ودروستی کردووە ..\nسەرەتا بەبەڵگەیەکی عەقڵی و لۆجیکی دەست پێدەکەین ، خودایەك ئەم گەردونەی دروستکردبێت بەشێوەیەکی وا سەرنج ڕاکێش ، هەموو شتێکی بەوردی ودیققتە وە دروستکربێت ، ببێتە جێگای سەرنج ی گەورە زانا بێباوەڕ( مولحید)ەکانی وەك ( فرانسیس کۆلین (Francis Collin) و ئەنتۆنی فلیو(Antony flew ) ، ئایا ئەوخودایە چۆن دەکرێت خۆیمان پێنەناسێنێت ؟\nبەهیچ شێوەیەك ئەوخودایە ناکرێت یاساو ڕیسای تایبەت بەدروستکراوەکانی نەنێرێت،هەربۆیە خودای پەروەردگار بۆ ناردنی ئەوپەیامە موبارەکە وناساندنی خۆی بەبەندەکانی ، دەبێت لەڕێگەی هەمان ڕەگەزبێت- واتا مرۆڤ بنیریت بۆ ناساندی زاتی بەرزی ، تا - توانای قسەکردنی هەبێت لەگەڵ ناخی هەمان ڕەگەزی خۆیدا ..\nتوانای وەرگرتنی ئەوپەیامەیان هەبێت ، جیاوازی ڕەگەز نەکەن بە هۆکار بۆ وەرنەگرتنی پەیامەکە، لەبەئەوەی ئەگەر پەیامبەرەکە لەڕەگەزی جیاوازبێت( نموونە فریشتە) بێت، ئەوا لەکردنی بەرستشەکانیشدا جیاوازی دروستدەبێت ، وبەبیانوی جیاوازی مرۆڤەکان دەڵێن : نەتوانینی لاسای بکەینەوە پەیامەکە ڕەت دەکەنەوە چونکە لە رەگەزمان نیە لەتوانماندا نیە!\nلەبەر ئەم هۆکارانە خودای گەورە بۆناسینی خۆی و ئاڕاستە کردنی یاساو ڕێساکانی خۆی بۆبەندەکانی، پەیامبەرێکی ڕاستگۆ وئەمین لە جنسی بەندەکانی هەڵدەبژێرێت ، پەیامی لەڕێگەی کتێبێك ئاڕاستەی بەندەکانی دەکات، وەك چۆن خودای پەروەردگار پێغەمبەرمان رسول الله ﷺ (ڕاستگۆ وئەمین) ی هەڵبژارد وپەیامەکەی بە ئەو بەندە ڕاستگۆیەدا ڕەوانەکرد تا بە بەندەکانی خودا بڵێت: ئەوەکتێبی خودای پەروەردگارە ، من پەیام بەری ئەوزاتەم لەنەبوونەوە دروستی کردوون .\nخوادای دلۆڤان یاساو ڕێسای بۆی داناون ، ئەوخودا یە بناسن کە وێنەی نییە و لەهیچ شتێك لە دروستکراوەکانی ناچێت ..\nدین بۆخۆی سەرچاوەی چەند بەهاو ئاکار و دروشمێکە ..لەوانە ڕەوشت ، سەرچاوەی ڕەوشت بەهۆکاری دینەوە یە نەك بەرنامەی دیکە، واتا پرسێکی نا لۆژیکییە ئەگەر بڵێین ڕەوشت سەرچاوەکەی زانستە وەك بێباوەڕ(مولحید)انی ئێستا زۆر دوبارەی دەکەنەوە، بۆسەلماندنی ئەوپرسە و دەرخستنی ناڕاستی بێباوەڕەکان، چەند نموونەیەکی بەرچاو دەخینە روو .. زۆربەمان ئاگادارین .. نموونەی:-\nدروستکردنی غازێك لەلایەن بەردەستەکەنی هیتلەر بەهۆی زانستەوە بۆ لەناوبردنی خەڵکی ، گومانی تێدانیەو نوکوڵی ناکرێت کە زانستێکی گەورەبوو، بەڵام لەڕوانگەی ڕەوشتەوە زۆر بەتاڵ بوو لەئاگارو بەها مرۆیەکان، هەروەها بەکارهێنانی بۆمب بۆ لەناوبردنی ( ناکازاکی و هیرۆشیما ) لەلایەن ئەمریکای زانستخواز..! ، پربوو لەبەکار هێنانی زانست ، بەڵام دوور لەڕەوشت هەموو بەهایەکی هیومانزمی .\nهەروەها نمونەیەکی دیاری ناوچەی خۆمان ، صدام ی خوێنڕێژ زانستی بەکارهێنا بۆدروستکردنی بۆمبی ئەتۆمی ، بۆمبارانکردنی شاری هەڵەبجەی خۆشەویست ، بەشێوەیەکی دڕندانەی دور لەڕەوشت.. بەم هۆکارانە خودای پەروەردگار دەیەوێت کە دینمان بۆ ڕەوانەبکات وڕەوشتمان فێربکات ، لەبەر ئەم هۆکارە پێویستە مرۆڤەکان دینیان هەبێت هەتاکو ڕەوشتیشیان هەبێت.\nوَجَاهِدُوا فِي اللَّهِ حَقَّ جِهَادِهِ ۚ هُوَ اجْتَبَاكُمْ وَمَا جَعَلَ عَلَيْكُمْ فِي الدِّينِ مِنْ حَرَجٍ ۚ مِلَّةَ أَبِيكُمْ إِبْرَاهِيمَ ۚ هُوَ سَمَّاكُمُ الْمُسْلِمِينَ مِنْ قَبْلُ وَفِي هَٰذَا لِيَكُونَ الرَّسُولُ شَهِيدًا عَلَيْكُمْ وَتَكُونُوا شُهَدَاءَ عَلَى النَّاسِ ۚ فَأَقِيمُوا الصَّلَاةَ وَآتُوا الزَّكَاةَ وَاعْتَصِمُوا بِاللَّهِ هُوَ مَوْلَاكُمْ ۖ فَنِعْمَ الْمَوْلَىٰ وَنِعْمَ النَّصِيرُ.. الحج..\nبه‌رده‌وام بن له خه‌بات و جیهاد و هه‌وڵ و کۆشش له پێناوی خوادا به‌و شێوه‌یه‌ی که شایسته‌یه‌تی، له‌به‌ر خاتری ئه‌و بێت، ئه‌و زاته بۆ ئه‌وه هه‌ڵی بژاردوون و له ئاین و به‌رنامه‌که‌یدا هیچ جۆره شتێكی ناڕه‌واو قورس و گرانی له‌سه‌ر دانه‌ناون (که نه‌توانن ئه‌نجامی بده‌ن، جا ئه‌م به‌رنامه‌یه) ڕێ و شوێن و به‌رنامه‌ی ئیبراهیمی باواتانه که پێشتر هه‌ر خوای گه‌وره ناوی ناون موسڵمان و له‌م قورئانه‌شدا به‌موسڵمان ناوی بردوون، تا پێغه‌مبه‌ر ببێته شایه‌ت به‌سه‌رتانه‌وه (که په‌یامی خوای پێ ڕاگه‌یاندوون) و ئێوه‌ش (به گه‌یاندنی ئه‌و په‌یامه) ببنه شایه‌ت به‌سه‌ر خه‌ڵکیوه، که‌واته نوێژه‌کانتان به‌چاکی ئه‌نجام بده‌ن و زه‌کاتیش (له ماڵ و سامان و زانستی و هێزتان) ده‌ربکه‌ن و پشت به‌خوا ببه‌ستن، چونکه هه‌ر ئه‌و زاته یارو یاوه‌رتانه، جا دڵنیابن که خوا چه‌نده یارمه‌تیده‌رێکی چاکه و چه‌نده پشت و په‌نایه‌کی به‌هێزو به نرخه.\nئاینی مەسیحی ، بەناوی پێغەمبەر عیساویە، یاخود نەصرانی بەناوی ناصرییەوە نراوە کە ئەو جێگایە لە فەڵەستینە و جێگای لە دایك بوونی عیسا پێغەمبەرە- سەلامی خوای لێبیت لە خۆی و دایکی -..\nئاینی یەهودی ، بەناوی گەلێکەوەیە ، یاخود نەوەکانی ئیسرائیل کە یاعقوبن سەلامی خوایان لێبێت..\nهەروەها .. ئاینی بوزایی، بەناوی بوزواویە..\nچۆن ئاو پێداویستییەکی گرنکە بۆ زیندوبونی جەستەی مرۆڤ ، بەهەمان شێوە ئیسلام یش پێویستە بۆ ڕوحی مرۆڤ وبەبێ ئەو نورە هەرگیز ئاسودەیی دەرونی نابینێت، ئەگەر جەستەشی لەکەیفو خۆشیدابێت ..\nئیسلام وەك ئاو پێداویست هەموو مرۆڤێکە..\nئیسلام وەك ئاو وایە بۆ مرۆڤایەتی ئیسلام و ئاو یەك سروشتن بۆ مرۆڤایەتی.. ئاو پەیوەست نییە بە هیچ گەلێکەوە ، وەك قاوە پەیوەستە بە گەلانێکەوە کە راهاتوون لەسەری ، بەڵام گەلانێکی تر راهاتوون بە چایی، گەلانێکی تر ڕاهاتوون بە شەرەبت و کۆکا کۆلاو ،، خوردنەوەکانی تر.. وەهەروەها ، بەڵام ئاو پەیوەستە ، بەهەموو گەلانەوە.. ئیسلامیش پەیوەستە بە هەموو گەلێکەوە..\nلەوەڵامدا دەڵێین : وللە المثل الاعلی (بۆ پەیوەندی بەستن لەگەڵ هەر کەسێك پێویستە ئەوکەسە هۆکاری پەیوەندیەکەت پێبڵێت .. جا٠ ژمارەی تەلەفۆن، ئیمیل ئەدرەسە ..هتد .. بەهەمان شێوەیش خودای پەروەردگار هۆکاری پەیوەندی کردنی پێڕاگەیاندوین ، کە پێکهاتووە لە پێنج فەرزەکە لە ڕۆژێکدا .. رۆژو حەج زەکات ..هتد\nخودای پەروەردگار زۆر لەوە باڵاترە کە پێویستی بەکەسێك یان شتێك هەبێت ، بەڵکو- بەپێچەوانەوە ئێمەی مرۆڤ پێویستیمان بەخودای پەروەردگارە بۆ ئاسودەبونی دەرونمان ، داوای پێویستیەکانمان ، لەڕێگەی نوێژەکانمانەوە دەتوانین ئەو گفتوگۆیە ئارام بەخشە لەگەڵ خودای پەروەردگار بەئەنجام بگەیەنین، بۆ ئەوەی ئیمەی مرۆڤ نزیک بینەوە لە خوادی پەروەردگارمان ئەوە فەزڵو نیعمەتی خۆیەتی رشتویەتی بەسەرماندا کە لەرێگای بەندایەتیەوە نزیك بینەوە لەخودای مەزن ودۆلڤان ...\nبە باسێك کۆتایی پێدێنم کە هەموو کەسێکی خاوەن ئەقڵێکی تەندروست و ژیر پەی بێدباتو وەریدەگرێت ..\nئەگەر خودای پەروەردگار پێویستی بە بەندایەتی ئێمە بێت؟ کە لەزەویدا نیشتەجێنەدەکرد تا ماوەیەکی کاتی ئێمە بیپەرستین ، بەڵکو هەر لەبەهەشتێکی نەبڕاوەدا داوای لەبەندەکانی دەکرد بیپەرستن !!\n- بەڵام بەپێچەوانەوە لە ماوەیەکی تەمەن کورتدا داوای پەرستشی لێکردوین تەنها بۆ تاقیکردنەوەی بەندەکانی ونزیك بوونەوە لە زاتی بەرزی و پیرۆزی و لەگەڵ ئەوەی دەبێتە ئارامی دەرونی بەندەکان ، دواجار ئاسودەیی دواڕۆژو بەخشینی بەهەشت بەبەندەکانی بەبێ پایانی بەبێ بەندایەتی .. خوادایە تۆ چزاتێکی گەورەو دلۆڤانونی سوپاس بۆ نیعمەتی ئیسلامەکەت .


سەعوودییەکان خیانەت دەکەن / نابێت پەراوێزی ئەمن بۆ ڕژێمی زایۆنیستی درووست ببێت - جام کوردی\nسەعوودییەکان خیانەت دەکەن / نابێت پەراوێزی ئەمن بۆ ڕژێمی زایۆنیستی درووست ببێت\nبەشداربووانی کۆنفرانسی یەکێتی پەرلەمانە ئیسلامییەکان لە گەڵ ئیمام خامنەیی کۆبوونەوە.\nبە پێی ڕاپۆرتی جام کوردی بە گێڕانەوە لە پێگەی ڕاگەیاندنی نووسینگەی ڕێبەری مەزنی شۆڕشی ئیسلامی، حەزرەتی ئایەتووڵا خامنەیی لە چاوپێکەوتنی میوانانی بەشدار لە خولی سێنزەیەمی کۆنفرانسی یەکێتی پەرلەمانە ئیسلامییەکان بە جەخت کردنەوە لە سەر هەڵوێستی بەهێزی وڵاتانی ئیسلامی لە پرسە چارەنووس سازەکان، فەڵەستین و یەکڕیزی ئیسلامییان وەک دوو پرسی سەرەکی جیهانی ئیسلام ناو برد و وتیان: یەکێک لە پرسە سەرەکی و گرنگەکانی جیهانی ئیسلام، هەوڵدانە بۆ پێشکەوتنی زانستی کە ئەزموونی کۆماری ئیسلامی ئێران ئەوەی پیشان داوە بە هەوڵ و پشت بەستن بە گەنجان دەتوانرێت ئاستی توانا زانستییەکان بەرز بکرێتەوە و بەرەو ئاستە باڵاکانی بواری زانستی هەنگاو بنرێت.\nڕێبەری مەزنی شۆڕشی ئیسلامی بە ئاماژە بە ئەرکی ئائینی و مێژوویی وڵاتان و حکومەتە ئیسلامییەکان لە بەرامبەر ڕووداوەکانی ئێستای جیهان، وتیان: جیهانی ئیسلام دەبێت ئەمڕۆ لە پرسە گرنگەکاندا ڕۆڵ و کاریگەریی هەبێت و دەرفەتی ئەوەش نەدات ئەزموونی تاڵی دەیەکانی ڕابردوو و زاڵبوونی وڵاتانی گەورە و بەردەوامی ئاسەوارەکانی، دووبارە ببێتەوە.\nحەزرەتی ئایەتووڵا خامنەیی بە ئاماژە بە گەڵاڵەکردنی دوو پرسی میانمار و کشمیر لە کۆنفرانسی یەکێتی پەرلەمانە ئیسلامییەکان و لە هەمان کاتدا نەبوونی دوو پرسی گرنگی یەمەن و بەحرەین لەم کۆنفرانسە، وتیان: پێویستە لە پرسە گرنگەکانی جیهانی ئیسلام بە ڕاشکاوانە لێدوان بدرێت، لە بەر ئەوەی کە گەڵاڵەکردنی ڕاشکاوانەی پرسەکان دەتوانێت کاریگەری لە سەر ڕای گشتی و کەسایەتییەکانی جیهان دابنێت.\nبەڕێزیان جەختیان کردەوە: نابێت دەرفەتی ئەوە بدرێت کە ئیمپراتۆریەتی مەترسیداری بانگەشە و پڕوپاگەندەی ڕۆژئاوا کە بە زۆرینە لە لایەن زایۆنیستەکانەوە بەڕێوە دەبرێت، پرسە گرنگەکانی جیهانی ئیسلام پشت گوێ بخات و بە پیلانی بێدەنگی، ئەو پرسە گرنگانە لە ناو ببات.\nڕێبەری مەزنی شۆڕشی ئیسلامی ئێران بە جەخت کردنەوە لەوەی کە دەکرێت ئەم ئیمپراتۆریەتە تووشی شکست بکرێت، ڕوونیان کردەوە: شکستی زایۆنیستەکان لە شەڕی نەرم ئاسان دەبێت، ئەوان چۆن لە شەڕی لۆبنان شکستیان هێنا و بە ناچاری دانیان بەمەش ناوە.\nحەزرەتی ئایەتووڵا خامنەیی پرسی فەڵەستینیان وەک پرسی سەرەکی جیهانی ئیسلام ناو برد و وتیان: لە پرسی فەڵەستین، سێ ڕووداوی داگیرکردنی خاک، گواستنەوەی زۆرەملە و ملیۆنی خەڵک و کۆمەڵکوژی و تاوانی گەورەی مرۆڤی ڕووی داوە کە ئەم زوڵمە لە مێژوودا هاوشێوەی نییە.\nبەڕێزیان بەرگرییان لە فەڵەستین بە ئەرکی گشتی ناو برد و جەختیان کردەوە: نابێت وا بیر بکرێتەوە کە بەرەنگاربوونەوەی ڕژێمی زایۆنیستی هیچ دەرەنجامێکی نییە، بەڵکوو بە هاوکاری و یارمەتی خودای گەورە، تێکۆشانەکان لە بەرامبەر ڕژێمی زایۆنیستی دەگاتە بەرهەم، وەک چۆن کە ڕەوتی خۆڕاگری بەراورد بە ساڵانی ڕابردوو، بەرەوپێشچوونی زۆری هەبووە.\nڕێبەری مەزنی شۆڕشی ئیسلامی ئێران فەرموویان: زایۆنیستەکان سەردەمێک درووشمی لە نیل تا فۆراتیان بەرز دەکردەوە بەڵام لە ئێستادا بۆ پاراستنی خۆیان بە ناچاری ڕوویان کردووەتەوە دیوارکێشی.\nحەزرەتی ئایەتووڵا خامنەیی جەختیان کردەوە: بێ گومان فەڵەستین پرسی سەرەکی جیهانی ئیسلامە بە پایتەختی قودسی پیرۆز و ئەم ڕاستییەش هیچ گۆڕانکارییەکی بە سەردا نایەت.\nبەڕێزیان، بڕیاری ئەم دواییەی ئەمریکایان سەبارەت بە ناساندنی قودس وەک پایتەختی ڕژێمی زایۆنیستی بە هەڵەیەکی گەورە ناو برد و وتیان: ئەوان توانای جێبەجێکردنی ئەم بڕیارەیان نابێت و هەوڵەکانیان بە دەرەنجام ناگات.\nڕێبەری مەزنی شۆڕشی ئیسلامی ئێران ڕوونیان کردەوە: ئەو حکومەتانەی کە لە ناوچەکە بوونەتە هاوکاری ئەمریکا و ڕژێمی زایۆنیستی تا شەڕی برایانی موسڵمان بکەن، خیانەتی ئاشکرا دەکەن، وەک ئەوەی کە سەعوودییەکان کردوویانە.\nحەزرەتی ئایەتووڵا خامنەیی یەکڕیزی جیهانی ئیسلامیان وەک پرسێکی گرنگی دیکە ناو برد و وتیان: ئێمە لەو بڕوایەداین کە یەکڕیزی جیهانی ئیسلام کە حەشیمەتێکی زۆر و ئیمکانیاتی کەم وێنە و پێگەی زۆر هەستیاری لە جیهاندا هەیە، دەتوانێت بەستێنی سەرهەڵدانی هێزێکی گەورە و کاریگەر بخوڵقێنێت و ئێمە تەنانەت بەوانەش کە دوژمنایەتیمان دەکەن ڕامانگەیاندووە کە ئامادەی هەڵسووکەوتی برادەرانەین، ئەگەرچی ئەوان تێڕوانینی وەهایان نییە.\nبەڕێزیان بە جەخت کردنەوە لە سەر پێویستی یەکڕیزی وڵاتانی ئیسلامی وتیان: نابێت دەرفەتی ئەوە دابین بکرێت کە ناکۆکییەکان و شەڕ و خوێنڕشتن لە جیهانی ئیسلام کە هۆکارەکەشی ئەمریکا و ڕژێمی زایۆنیستییە، ببێتە هۆی دابینکردنی پەراوێزێکی ئەمن بۆ ڕژێمی زایۆنیستی.\nڕێبەری مەزنی شۆڕشی ئیسلامی هەوڵدان بۆ پێشکەوتنی زانستییان بە یەکێکی دیکە لە پرس و پێداویستییە گرنگەکانی جیهانی ئیسلام ناو برد و لە درێژەدا وتیان: جیهانی ڕۆژئاوا لە ڕێگای توانای زانستییەوە گەیشتە سەروەت و دەسەڵاتی نێودەوڵەتی و بە سەر جیهاندا زاڵ بووە بەڵام لە بەر ئەوەی کە ئیمان و دەفرایەتیی نەبووە، ئەم زانستە بووەتە زوڵم و ستەم و چەوساندنەوە، هەر بۆیە جیهانی ئیسلام بۆ دەربازبوون لەم دۆخە پێویست هەوڵی پێشکەوتنی زانستی بدات و ئەمەش دەکرێت.\nحەزرەتی ئایەتووڵا خامنەیی بە ئاماژە بە ئەزموونی سەرکەوتووی ئێران لە پرسی پێشکەوتنی زانستی، ڕوونیان کردەوە: ئێرانی ئیسلامی بە پشت بەستن بە گەنجانی خۆی و تەنانەت لە هەلومەرجی گەمارۆکان، لە بەشە گرنگەکاندا پێشکەوتنی زانستی زۆری مسۆگەر کردووە لە کاتێکدا پێشتر لەم بەشانەدا لە دۆخێکی وەک ئێستادا نەبووە.\nبەڕێزیان فەرموویان: ئەمڕۆ گەنجانی ئێران لە چەندین بواری وەک نانۆ، پزیشکی، زانستی ناوەکی و ... گەیشتوونەتە قۆناغە باڵاکانی زانستی جیهانی.\nڕێبەری مەزنی شۆڕشی ئیسلامی ئێران لە درێژەدا ئاماژەیان بە خاڵێک دا کە ئەوەش پێویستی ئاشکراکردنی درۆی شەیتانی گەورە واتە ئەمریکا بوو.\nحەزرەتی ئایەتووڵا خامنەیی بە ئاماژە بە پڕوپاگەندەکانی ئەمریکا لە لایەنگری مافی مرۆڤ وتیان: ئەو کەسەی کە ئێستا دەسەڵاتداری ئەمریکایە، بە ڕاشکاوانە هەڵوێستەکانی ئەم وڵاتە ڕادەگەێنێت، ئەڵبەت بەرپرسانی پێشووش ئەم هەڵوێستەیان هەبوو بەڵام بەم ڕاشکاوانەی ئێستا نەبوو و نموونەی ڕوونی ئەمەش، لێدوانەکانی ئەم دواییەی ناوبراوە سەبارەت بە ئەفریقا و ئەمریکای لاتین و نەتەوەکانی دیکە کە هەنگاوێکی دژ بە مافەکانی مرۆڤە، هەر بۆیە پێویستە ئەم درۆیە ئاشکرا بکرێت.\nبەڕێزیان یەکێکی دیکە لە درۆکانی ئەمریکایان بە پرسی بەرەنگاربوونەوەی تیرۆر ناو برد و وتیان: ئەمریکییەکان لە کاتێکدا درووشمی بەرەنگاربوونەوەی تیرۆر دەدەن کە بە ئاشکرا پاڵپشتی ڕژێمی زایۆنیستی دەکەن و هەروەها بە پێی ڕاگەیاندنی سەرۆک کۆماری ئێستای ئەمریکا لە میانەی هەڵمەتی بانگەشەی هەڵبژاردنەکان، خۆیان هۆکاری سەرەکی پێکهێنانی داعش بوون و تا دوا هەناسەکانی داعش هەر هاوکار و پاڵپشتی ئەم گرووپە تیرۆریستییە بوون.\nڕێبەری مەزنی شۆڕشی ئیسلامی جەختیان کردەوە: پێویستە ئەم ڕەوتە ئاشکرا بکرێت و بەمەش کاریگەری لە سەر ڕای گشتی و کەسایەتییەکان دابنرێت.\nبەڕێزیان خۆڕاگری گەلی ئێرانیان لە بەرامبەر شەڕی ئابوری دوژمنان بە یەکێک لەم نموونانە ناو برد و لە درێژەدا وتیان: گەمارۆ و سزای ئابوری یەکێک لە بەشەکانی ئەم شەرە ئابورییەیە کە ساڵانێکی زۆرە جێبەجێیان کرد و ئەمڕۆش درێژەی هەیە بەڵام گەلی ئێران لە بەرامبەر ئەمەدا خۆڕاگرییان کرد و ئەمڕۆش گەمارۆکان دەکاتە ئامرازی گەشە و پێشکەوتن.\nڕێبەری مەزنی شۆڕشی ئیسلامی ئێران لە کۆتاییدا ڕایانگەیاند: هیوادارین هەنگاوی سەرکەوتووانەی گەلی ئێران بتوانێت هاندەری بەهێزبوونی جیهانی ئیسلام لە بەرامبەر ڕەوتی ستەمکاری جیهانی بێت.\nڕاپۆرت و تووێژ ئێران سه‌عودیا ئه‌مریکا


عادل عه‌بدولمه‌هدى: هەڵەبجە هەمیشە نمونەیەک بووە بۆ فیداکاری\nسەرۆک وەزیرانی عێراق بەبۆنەی ساڵیادی تاوانی کیمیابارانی هەڵەبجەوە پەیامێکی بڵاوکردەوە و رایگەیاند، هەڵەبجە هەمیشە نمونەیەک بووە بۆ فیداکاری و شایەتییەکە بۆ قێزەونی دیکتاتۆرییەت، شەهیدانی هەڵەبجە پایەبەرز و نەمرن.\nلە بەیاننامەیەکدا کە ئەمڕۆ شەممە 16ی ئازاری 2019 بۆنای یادی 31 ساڵەی تاوانی کیمیابارانی هەڵەبجەوە بڵاویکردوەتەوە عادل عەبدولمەهدی، سەرۆک وەزیرانی عێراق ئاماژەی بەوە کردووە، ئەمڕۆ یادی کارەساتی هەڵەبجە دەکەینەوە، کە برینێکی لەبیرنەکراوە و تاوانێکی دیکتاتۆرییە کە تیایدا بڕیاردرا بەهێرشکردنەسەر کەسانێکی بێتاوان بە گازی کیمیایی.\nوتیشی، "ئەوەی روویدا تاوانێکی کۆمەڵکوژی بوو کە بەهۆی قێزەونییەوە مرۆڤایەتی توشی شۆک بوو و ناخی جیهانی هەژاند، رۆژێکی رەشیش بوو لە تۆماری تاوانەکانی رژێمی بەعسی سەدامی دژی گەلی کورد کە هاوشێوەی گەلانی دیکەی عێراق بەدەست تاوانەکانییەوە دەیانناڵاند".\nسه‌رۆك وه‌زیرانى عێراق لە بەیاننامەکەیدا دەشلیت، هەڵەبجە هەمیشە نمونەیەک بووە بۆ فیداکاری و شایەتییەکە بۆ قێزەونی دیکتاتۆرییەت، شەهیدانی هەڵەبجە پایەبەرز و نەمرن و داوکاریشین خوا سەبوری کەسوکاریان بدات، سەرەخۆشی لە گەلی کوردیشم دەکەم کە خوێنی رۆڵەکانی تێکەڵ بە سەرجەم شەهیدانی تری عێراق لەپێناو ئازادی و دیموکراتی و پێکەوەژیان لەپێناو عێراقێکی یەک پارچە و سەربەخۆدا بەخشی.\nئەمڕۆ 16ی ئازاری 2019، 31 ساڵ بەسەر كیمیابارانكردنی هەڵەبجەدا تێدەپەڕێت، کە رژێمی دیکتاتۆری بەعسی لەناوچوو بەچەكی كیمیایی هێرشی کردە سەر ئەو پارێزگایەو بەهۆیەوە زیاتر لە پێنج هەزار هاوڵاتی مەدەنی شەهیدبون.\nئه‌م بابه‌ته 362 جار خوێنراوه‌ته‌وه


فوریه 16, 2021 – رادیو ده‌نگی ئازادی و یه‌كسانی\nهێرشی ڕاكێتیی بۆسه‌ر ده‌ورووبه‌ری فڕۆكه‌خانه‌ی نێونه‌ته‌وه‌یی هه‌ولێر\nاربه‌ده‌ستانی ئه‌منیی عێراق شه‌وی دووشه‌ممه ٢٧ی مانگی ڕێبه‌ندان، ڕایانگه‌یاند كه به‌هۆی هاویشتنی ڕاكێت بۆ ده‌ورووبه‌ری فڕۆكه‌خانه‌ی نێونه‌ته‌وه‌یی هه‌ولێر، له نزیكیی شوێنی نیشته‌جێ بوونی هێزه‌كانی ئه‌مریكا له باكووری عێراق، لانیكه‌م كه‌سێك گیانی له‌ده‌ست داوه و ٨ …\nده‌ستبه‌سه‌ر كردنی سه‌دان كه‌س له توركییه\nپۆلیسی توركییه، ڕۆژی دووشه‌ممه ٢٧ی مانگی ڕێبه‌ندان، ڕایگه‌یاند كه ٧١٨ كه‌سی له ٤٠ شاری ئه‌م وڵاته به تۆمه‌تی په‌یوه‌ندی له‌گه‌ڵ پارتی دیمۆكراتیكی گه‌لان (هه‌ده‌په)، ده‌ستبه‌سه‌ر كردووه. به پێی ڕاپۆرته‌كان، ماوه‌یه‌ك له‌مه‌وبه‌ر، كاره‌به‌ده‌ستانی ده‌وڵه‌تی توركییه ئیدیعایان كرد كه ١٣ كه‌س …\nكۆبوونه‌وه‌ی ناره‌زایه‌تی كریكارانی ده‌ركراوی فوولادی زاگرۆس\nكۆمه‌ڵێك له كرێكارانی ده‌ركراوی، فوولادی زاگرۆس له شاری قوروه، رۆژی دووشه‌ممه ٢٧ی رێبه‌ندان، له ناره‌زایه‌تی به به‌رده‌وامی بیلاته‌كلیفی پێشه‌ییان، له به‌رامبه‌ر ئه‌م كارخانه‌یه ده‌ستیان دایه كۆبوونه‌وه‌ی ناره‌زایه‌تی. كرێكارانینارازیله‌م كۆبوونه‌وه‌یه رایانگه‌یاند: شیركه‌تی فوولادی زاگرۆس، كه له ره‌شه‌ممه‌ی ١٣٩٢، سه‌هامدارانی ئه‌م شیركه‌ته، بڕیاری ئینحلالی …\nراگوێزانی سێ هاووڵاتی بۆ گرتووخانه‌ی ورمی و مه‌هاباد\nرۆژی یه‌كشه‌ممه ٢٦ی رێبه‌ندان، “ئەحمەد خۆشمێر زادە” و “محەممەد ئەمین ڕەحمانی” خەڵکی شنۆ، پاش کۆتای قۆناغی لێپرسینەوە لەگرتووخانەی ئیتلاعاتی سپا لە شاری ورمێ بۆ زیندانی ئێران لەو شارە ڕاگواێزران. هه‌روه‌ها، له ماوه‌ی رۆژانی رابردوودا، ” دەریا تاڵەبانی” چالاکی مەدەنی پاش …\nگیان له ده‌ست دانی په‌نابه‌رێكی خه‌ڵكی سه‌رده‌شت له رێگا‌ی گه‌یشتن به فه‌رانسه\nرۆژی دووشه‌ممه ٢٧ی رێبه‌ندان، هاووڵاتییه‌كی خه‌ڵكی شاری سه‌رده‌شت به ناوی “لۆقمان مه‌ڕنسه”، له رێكای گه‌یشتن به وڵاتی فه‌رانسه، به هۆی سه‌رمابردوویی، گیانی له ده‌ست دا. به پێی راپۆرته‌كان، به هۆی ناله‌باری باروودۆخی ئابووری و سیاسی، هه‌روه‌ها ناجێگیر بوونی دۆخی …\nسزای ٦٠ قامچی و بڕینی چوار ئه‌نگووسی هاوولاتییه‌ك له زیندانی ورمێ\nڕۆژی یەکشەممە ٢٦ی رێبەندان، سزای لێدانی ٦٠ قامچی له جه‌سته‌ی هاووڵاتییه‌ك به‌ناوی “ھادی رۆستەمی” لە لە شاری ورمێ بەڕێوە چوو و قه‌راره حوكمی بڕینه‌وه چوار ئه‌نگوستیشی به‌كرده‌وه ده‌ربێت. به پێی راپۆرته‌كان، “ھادی رۆستەمی” بە تۆمەتی “بەربەست دروست کردن بۆ ئاسایشی …\nسه‌پاندنی ٣٥ ساڵ زیندان به سه‌ر حه‌وت هاووڵاتی له شاره‌كانی پیرانشار و تاران\nبه پێی راپۆرته‌كان، شه‌ش هاووراتی خه‌ڵكی شاری پیرانشار، به ناوه‌كانی، “محه‌ممه‌د قادری ئازه‌ر“، “خزر قادری ئازه‌ر“، “عه‌لی بایه‌زید پوور“، “شه‌فێع محه‌ممه‌دنژاد“، “ئیسماعیل محه‌ممه‌دپوور“، “هاشم مورادی“، هه‌ر یه‌كه‌و به ٥ ساڵ زیندان مه‌حكووم كراون. هه‌روه‌ها، “كامیار زه‌وقی“، خوێندكاری زانكۆی تاران و له ده‌ستبه‌سه‌ر …\nسه‌پاندنی حۆكمی ئێعدام به‌سه‌ر هاووڵاتییه‌ك له شاری سنه\nڕۆژی دووشەممه ٢٧ی ڕێبەندان، دووهەم دانیشتنی دادگایی كردنی چالاكی مەدەنی، “حسێن کەمانگەر” لە لقی یەکی دادگای ڕژیم، لە شاری سنە بەڕێوە چوو و دادستان له‌سه‌ر داوای وەزارەتی ئیتلاعات، حوكمی ئێعدام كردنی ئه‌م …\nبڕینداربوونی چوار كۆڵبه‌ر له سنووره‌كانی، بانه، سه‌وڵاوا و نه‌وسوود\nله ماوه‌ی رۆژانی رابردوودا، كۆڵبه‌رێك به‌ناوی “سه‌یوان شیرمحه‌ممه‌دی“، خه‌ڵكی شاری ره‌وانسه‌ر، به هۆی ته‌قه‌ی هێزه ئه‌منییه‌كانی رژیم و سێ كوڵبه‌ری دێكه به ناوه‌كانی، “یووسف ماڵیان” خه‌ڵكی شاری موریوان، “مه‌ولوود عه‌بدۆڵڵاهی” خه‌ڵكی مه‌هاباد و “جه‌بار ئه‌حمه‌دی” خه‌ڵكی بانه، به هۆی كه‌وتنه خواره‌وه له به‌رزاییه سنوورییه‌كان، بریندار بوون. به پێی راپۆرته‌كان، …\nدرێژه‌ی كۆبوونه‌وه‌ی كرێكارانی شیركه‌تی تاران جنووب\nژماره‌یه‌ك له كرێكارانی شیركه‌تی تاران جنووب، ڕۆژی دووشه‌ممه ٢٧ی مانگی ڕێبه‌ندان، بۆ سێهه‌مین ڕۆژی به‌رده‌وام، له ناڕه‌زایه‌تیی به وه‌دی نه‌هاتنی خواسته‌كانیان، ده‌ستیان دایه كۆبوونه‌وه. به پێی ڕاپۆرته‌كان، كرێكاران له ئاست ده‌ركردنی ٢٥ كه‌س له هاوكارانیان ناڕه‌زایه‌تییان ده‌ربڕیوه و ڕایانگه‌یاندووه كه ده‌ركردنی كرێكارانی …


بە توندی ئیدانەی کوشتنی پەیامنێری ئاژانسی ڕۆژ نیوز دەکەین – WTARIKURD\nبە توندی ئیدانەی کوشتنی پەیامنێری ئاژانسی ڕۆژ نیوز دەکەین\n13 ی ئابی 2016 :\nسەنتەری میترۆ بۆ داکۆکی لە رۆژنامەنوسان بە توندی ئیدانەی کوشتنی رۆژنامەنوس وەدات حسین ، پەیامنێری ئاژانسی ڕۆژ نیوز دەکات و داوای لێکوڵنەوەی جدی دەکات لەم تاوانە و ئەنجامدەرانیشی بدرێنە دادگایەکی ئاشکرا . سەرلەبەیانی ئەمڕۆ وەدات حسێن عەلی ڕۆژنامەنوسی ئاژانسی دەنگوباسی ڕۆژنیوز ، لە شاری دهۆک ، لە گەڕەکی ماڵتا لەلایەن چەند کەسێکی نەناسراو دەڕفێندرێت و پاش چەند کاتژمێرێک تەرمەکەی لە سەر ڕێگەی شارۆچکەی سێمێڵ – دهۆک ، دەدۆزرێتەوە .\nسەڵاح خدر بەڕێوبەری ئاژانسی ڕۆژ نیوز بە میترۆی ڕاگەیاند ” بەپێی زانیارییەکانی ڕۆژنیوز ، وەدات تا سەرلەبەیانی ئەمڕۆ هیچ کێشەو گرفتێکی نەبووە ، دواتر لە ماڵ دەچێتە دەرەوەو لەلایەن چەند کەسێکی نەناسراوەوە دەڕفێندرێت و بۆ شوێنێکی نەزاندراو دەیبەن و پاش چەند کاتژمێرێک تەرمەکەی دۆزراوەتەوە . وە گوتیشی ” زانیارییە سەرەتاییەکان ئاماژەبەوەدەکەن ، وەدات بەگولە تیرۆر نەکراوەو تەنها بەهۆی ئەشکەنجەوە گیانی لەدەستداوە .\nهێمن سلێمان ، بەرپرسی راگەیاندنی پۆلیسی دهۆک ، کوژرانی ئەو گەنجەی پشتڕاستکردەوە و له تۆڕی کۆمەڵایەتی فەیسبوک بڵاویکردەوە ، ئەو گەنجە لەسەر رێگای سێجێ لە قەزای سێمێل لەلایەن چەند کەسێکی نەناسراو لێیدراوە و تا گەیاندراوەتە نەخۆشخانەی دهۆک گیانی لە دەستداوە .\nئەوەشی راگەیاند ، بەپێی بڕیاری دادوەری ئێشکگر پەڕەی لێکۆلینەوە بۆ رووداوەکە لەلایەن پۆلیسی دهۆک کراوەتەوە و بەدواداچوون بەردەوامە بۆ دەستگیرکردنی تۆمەتباران .\nوەدات حسێن عەلی لە 1988 لە پارێزگای دهۆک لە دایکبووەو ماوەی چەند مانگێکە گرێبەستی لە گەڵ ئاژانسی ڕۆژنیوزدا واژۆ کردووە .\nسەنتەری میترۆ بۆ داکۆکی لە رۆژنامەنوسان رایدەگەیەنێت تاوانی کوشتن بەهەر هۆکارو بیانویەک بێت ، نابێت کۆمەڵگا لێی بێدەنگ بێت . ئێمە ئیدانەی کوشتنی رۆژنامەنوس وەدات حسین دەکەین و داوای لێکوڵینەوە جدی دەکەین لەم تاوانە ، دەبێت ئەنجامدەرانیشی بدرێنە دادگایەکی ئاشکرا .\nسەنتەری میترۆ بۆ داکۆکیکردن لە مافی ڕۆژنامەنوسان ، ڕێکخراوێکی سەربەخۆی قازانج نەویستە لە ناوەراستی ئابی ساڵی 2009 لە شاری سلێمانی لە لایەن ، کۆمەڵێک ڕۆژنامەنوس‌و پارێزەر ( رازاو شەریف ، هیوا عوسمان ، عمار الشابندر ، توانا عوسمان ، رەحمان غەریب ) دامەزراوە ، تا کۆتایی ساڵی 2010 لەلایەن پەیمانگای رۆژنامەوانی جەنگ‌و ئاشتی (IWPR) پاڵپشتی کراوە . لە تەموزی ساڵی 2010 لە کۆنفرانسێکدا لە شاری هەولێر ئەندامانی بۆردی ڕێکخراوەکە هەڵبژێردران .\nمیترۆ لە بە پاڵپشتی رێکخراوەکانی (پاڵپشتی میدیای نێودەوڵتی IMS) لە ساڵی 2011 و ڕێکخراوی فریاگوزاریی میللەتی نەرویجی (NPA) لە ساڵی 2011 پێنج ڕڕپۆًڕتی لەسەرپێشێلکاریەکان بەرامبەر ڕۆژنامەنوسان بڵاو کردۆتەوە .\nعیماد عەلی : ئێران و تورکیا و روسیا دژ بەکورد رێکدەکەون ؟


له وه‌ڵامى هه‌وڵى دیموكراته‌كانى ئه‌مریكا بۆ لابردنى، تڕه‌مپ ڕایگه‌یاند، ویلایه‌ته یه‌كگرتووه‌كانى ئه‌مریكا له‌به‌رده‌م مه‌ترسییه‌كى بێوێنه‌دایه و ڕێگه‌ش نادات ئه‌و كاره سه‌ربگرێت.\nله گرته‌یه‌كى ڤیدیۆیدا كه له هەژماری تویتەرەکەى بڵاویكردووه‌ته‌وه، دۆناڵد تڕه‌مپ، سه‌رۆكى ئه‌مریكا هۆشدارى داوه‌ته دیموكراته‌كانى وڵاته‌كه‌ى و ڕاشیگه‌یاندووه: “دیموكراته‌كان هه‌وڵى له‌باربردنى سه‌ربه‌ستیه‌كان ده‌ده‌ن و ئه‌ویان كردووه‌ته ئامانج هه‌رچه‌نده له‌پێناو ئه‌مریكیه‌كاندا خه‌بات ده‌كات.”\nلەبارەى هه‌وڵى دورخستنه‌وه‌ى له پۆسته‌كه‌ى له‌لایه‌ن دیموكراته‌كانى ئه‌مریكاوه تڕه‌مپ دەشڵێت: “هه‌رگیز ڕێگه ناده‌م ئه‌وه ڕووبدات، له‌به‌ر ئه‌وه‌ى چاره‌نوسى وڵاته‌كه‌مان له مه‌ترسیدایه به‌شێوه‌یه‌ك وێنه‌ى نه‌بووه له پێشتردا، كاره‌كه به‌و ئاسانیه كۆتایى نایه‌ت، ئه‌وان هه‌وڵى ڕاگرتنم ده‌ده‌ن له‌به‌ر ئه‌وه‌ى من بۆ ئێوه خه‌بات ده‌كه‌م، هه‌رگیز ڕیگه‌ناده‌م شتى وا ڕووبدات.”\nوته‌كانى تڕه‌مپ دواى ئه‌وه دێت به تۆمه‌تى تێوه‌گلان له به‌كارهێنانى ده‌سه‌ڵاته‌كه‌ى بۆ زیانگه‌یاندن به نه‌یاره سیاسییەکانى له ڕێگه‌ى تێوه‌گلانى سه‌رۆكى ئۆكرانیا له‌وكاره‌وه، دیموكراته‌كانى ئه‌مریكا هه‌وڵى لێپرسینه‌وه و له‌كارخستنى ده‌ده‌ن.\nله به‌رانبه‌ریشدا تڕه‌مپ تۆمه‌ته‌كان ڕه‌تده‌كاته‌وه و ده‌ڵێت: “نه‌یاره‌كانم به مەبەستی لاوازكردنم ئه‌و هه‌وڵانه ده‌ده‌ن.”\nڕاهێنەر و یاریزانانی هەڵبژاردەی ئەڵمانیا پشتگیری ڕۆژئاوای کوردستان دەکەن\n13:44 دوو شه‌ممه 14 تشرینی یه‌كه‌م 2019\n09:17 سێ شه‌ممه 01 تشرینی یه‌كه‌م 2019\nدوو کارمەندى کونسوڵخانەى عێراق لە شارى مەشهەد دەستگیرکران


پارێزگاری کرماشان و سه‌رپه‌رشتیاری ئیداره‌ی گه‌رمیان کۆبوونه‌وه - جام کوردی\nپارێزگاری کرماشان و سه‌رپه‌رشتیاری ئیداره‌ی گه‌رمیان کۆبوونه‌وه\nپارێزگاری کرماشان و سه‌رپه‌رشتیاری ئیداره‌ی گه‌رمیان دوایین دۆخی ئاڵوگۆڕه بازرگانییه‌کانیان له خاڵی سنوری په‌روێزخان تاوتوێ کرد.\nبه پێی ڕاپۆرتی جام کوردی، ڕۆژی پێنج شه‌ممه سه‌لاح کوێخا سه‌رپه‌رشتیاری ئیداره‌ی گه‌رمیان به یاوه‌ری شاندێک گه‌یشته شاری قه‌سری شیرین و له بینای قایمقامیه‌تی ئه‌م شاره له گه‌ڵ هوشه‌نگ بازوه‌ند پارێزگاری کرماشان، قایمقامی قه‌سری شیرین و ژماره‌یه‌ک له به‌ڕێوه‌به‌ره گشتییه‌کانی پارێزگاکه کۆبووه.\nکۆبوونه‌وه‌که زیاتر بۆ تاوتوێکردنی دوایین دۆخی ئاڵوگۆڕه بازرگانییه‌کان له خاڵی سنوری په‌روێزخان و کێشه و گرفته‌کانی ئه‌م خاڵه سنورییه بووه.\nله‌و کۆبوونه‌وه‌دا بازوه‌ند ڕایگه‌یاند که په‌یوه‌ندی نێوان دانیشتووانی پارێزگای کرماشان و ناوچه‌ی گه‌رمیان به په‌یوه‌ندییه‌کی به‌هێز داده‌نرێت و خاڵی سنوری په‌روێزخان له پته‌وکردنی ئه‌م په‌یوه‌ندییه‌دا ڕۆڵی گرنگی هه‌بووه.\nپارێزگاری کرماشان وتی: هه‌وڵ ده‌ده‌ین بۆ ئاسانکاری زیاتر له ئاڵوگۆڕه بازرگانییه‌کانی نێوانمان کێشه و گرفته‌کانی خاڵی سنوری په‌روێزخان چاره‌سه‌ر بکه‌ین، هه‌رچه‌نده که ئه‌م کێشانه زۆر بچووکن.\nبازوه‌ند وتی: هه‌نارده له سنوره‌کانی ئێرانه‌وه به پێی یاسای گومرۆکییه و هه‌ر ئه‌م یاسایه‌ش موڵه‌تی چاره‌سه‌ربوونی کێشه‌کانی به ئێمه داوه و هیچ نیگه‌رانییه‌ک له‌م بواره‌دا نییه.\nله درێژه‌ی کۆبوونه‌وه‌که‌دا سه‌رپه‌رشتیاری ئیداره‌ی گه‌رمیان ڕایگه‌یاند که دانیشتووانی ناوچه‌ی گه‌رمیان و پارێزگای کرماشان به درێژایی مێژوو په‌یوه‌ندی کۆمه‌ڵایه‌تی و ڕۆشنبیری به‌هێزیان هه‌بووه.\nسه‌لاح کوێخا وتی: خاڵی سنوری په‌روێزخان بۆ ئێمه گرنگییه‌کی زۆری هه‌یه و به‌راورد به خاڵه سنورییه‌کانی دیکه‌ی نێوان ئێران و عێراق، کاریگه‌ری زۆری له په‌یوه‌ندییه ئابوری و بازرگانییه‌کاندا هه‌یه و زیاترین کاڵا له‌م ڕێگایه‌وه هه‌نارده‌ی هه‌رێمی کوردستان، موسڵ و باشوری عێراق ده‌کرێت.\nوتیشی: ئه‌م په‌یوه‌ندییه ئه‌نجامی هاوبه‌شی و هاوکاری نێوان هه‌ر دوو لایه و کۆماری ئیسلامی ئێران له رۆژانه ته‌نگانه هه‌موو کات یارمه‌تیده‌ری دانیشتووانی هه‌رێمی کوردستان بووه، هه‌ر بۆیه ده‌ستی دۆستایه‌تی هه‌موو کات به کۆماری ئیسلامی ئێران ده‌ده‌ین.\nقایمقامی قه‌سری شیرین له به‌شێکی دیکه‌ی ئه‌و کۆبوونه‌وه‌دا ڕایگه‌یاند که له سه‌دا 54 ی کاڵای نانه‌وتی ئێران له ڕێگای خاڵی سنوری په‌روێزخانه‌وه هه‌نارده‌ی عێراق ده‌کرێت و ئه‌م خاڵه سنورییه بۆ گه‌شه‌پێدانی که‌رتی ئابوری ئێران گرنگییه‌کی ستراتیژیی هه‌یه.\nوەرزی نوێی "نوون.خ" هاوینی ئەمساڵ بەرهەم دێت\nکرماشان، لێرە سرووشت و مێژوو بە ڕووی گەشتیاراندا پێدەکەنن


زایینی: ٠٧-٠٦-٢٠١٢ - هەتاوی: ١٣٩١/٠٣/١٨ - ١١:٣٦ تاران قه‌باره‌ی فۆنت:\nکوردستان میدیا: له گه‌وه‌ڕی باکووری کوردستان، پۆلیسی تورکیه هێرشیان کردۆته سه‌ر رێپێوانی خه‌ڵک و لاوێکی کوردیان کوشت و یه‌کێکی دیکه‌شیان بریندار کرد.\nبه‌گوێره‌ی راپۆه‌رتی ماڵپه‌ڕی "ئاڤێستا کورد"، رێکه‌وتی ١٧ی جۆزه‌ردانی ١٣٩١ی هه‌تاوی، له کاتی رێپێوانی خه‌ڵک له رێوڕه‌سمی ناشتنی ئه‌ندامێکی پارتی کرێکارانی کوردستان، پۆلیس هێرشیان کرده سه‌ر خه‌ڵک و به گوشاری ئاو، بۆمبی گازی و گوللـه، هه‌وڵی بڵاو پێکردنی خه‌ڵکیان دا له ئه‌نجامدا لاوێکی کورد به‌ناوی "ئۆزگور تاشار" گیانی له ده‌ست دا.\nهه‌ر له‌و هێرشانه‌دا لاوێکی دیکه به ناوی "وه‌یسی یلدرمه" به هۆی ته‌قه‌ی هێزه‌کانی تورکیه بریندار بوو و ئێستاش له نه‌خۆشخانه‌ی ده‌وڵه‌تیی جۆله‌مێرگ دایه.\nپۆلیسی تورکیه رێپێوان و کۆبوونه‌وه‌ی کوردان به توندترین شێوه سه‌رکوت ده‌کات و له ده‌سرێژی راسته‌خۆ به مه‌به‌ستی کوشتن خۆی ناپارێزێت.


ئەنجامی کۆبوونەوەی هه‌ردوو وه‌زیرانی ده‌ره‌وه‌ی رووسیا و توركیا\nلاڤرۆڤ: ئەمەریکا بە شێوەیەکی نایاسایی پشتیوانی دارایی بۆ ژمارەیەک رێکخراو دابین دەکات\nKurdistan24 هه‌ولێر 14:53 2022/06/08\nوەزیری دەرەوەی تورکیا، مەولود چاوشئۆغڵو و وەزیری دەرەوەی رووسیا، سێرگی لاڤرۆڤ\nئه‌مڕۆ 8ی حوزه‌یران (یۆنیۆی 2022) هه‌ردوو وه‌زیرانی ده‌ره‌وه‌ی رووسیا و توركیا له ئه‌نقه‌ره بۆ دانانی رێكکه‌وتنی پێشوه‌خت له‌سه‌ر هێرشی سوپای توركیا بۆ سه‌ر ناوچه‌كانی باكوور و خۆرهه‌ڵاتی سووریا كۆبوونەوە.\nوەزیری دەرەوەی رووسیا، سێرگی لاڤرۆڤ لەبارەی پشتیوانییەکانی ئەمەریکا بۆ رێکخراوە چەکدارەکانی سووریا، رایگەیاند "ئەمەریکا (لە سووریا) بە شێوەیەکی نایاسایی پشتیوانی دارایی بۆ ژمارەیەک رێکخراو دابین دەکات".\nدوای کۆبوونەوەی وەزیری دەرەوەی تورکیا، مەولود چاوشئۆغڵو و وەزیری دەرەوەی رووسیا سێرگی لاڤرۆڤ لە کۆشکی کۆماری، کۆنگرەیەکی رۆژنامەوانی هاوبەشیان ئەنجام دا.\nلاڤرۆڤ لەبارەی پاراستنی ئاسایشی ئەو کەشتییانەی لە بەندەرەکانی ئۆکرانیاوە دەردەچن رایگەیاند "ئامادەی هەموو جۆرە کارکردنێکین لەبارەی پاراستنی ئاسایشی ئەو کەشتییانەی لە بەندەرەکانی ئۆکرانیاوە دەردەچن. ئامادەی تاووتوێکردنی ئەوەین لەگەڵ لایەنە پەیوەندیدارەکانی تورکیا".\nوەزیری دەرەوەی رووسیا، سێرگی لاڤرۆڤ سەبارەت بە هەستیارییەکانی تورکیا لەبارەی ئەو هەڕەشانەی لەلایەن هێزە دەرەکییەکان لە سەر سنوور دروست بوون، رایگەیاند "هەستیارییەکانی حکومەتی تورکیا لەبارەی ئەو هەڕەشانەی لەلایەن هێزە دەرەکییەکان لە سەر سنوور (لەگەڵ سووریا) دروست بوون، بەهەند وەردەگرین".\nوەزیری دەرەوەی رووسیا گوتيشى: "ئەگەر لایەنی ئۆکرانی ئامادە بێت بۆ چالاکییەکانی پاککردنەوەی مین، ئێمە ئامادەین".\nلەکۆتایی قسەکانیشیدا سەبارەت بە ئۆپەراسیۆنە سەربازییەکانی وڵاتەکەی، لاڤرۆڤ رایگەیاند "رای گشتی زۆر باش ئامانجەکانی ئۆپەراسیۆنە سەربازییەکانمان دەزانێت و بەو ئامانجانە دەگەین".\nلەلای دیکەوە ره‌جه‌ب ته‌یب ئه‌ردۆغان دوو هه‌فته له‌مه‌وبه‌ر رایگه‌یاند "توركیا به‌منزیكانه هێرشی سه‌ربازیی نوێ ده‌كاته سه‌ر باكووری سووریا، به مه‌به‌ستی دروستكردنی ناوچه‌یه‌كی ئارام و ده‌ركردنی چه‌كداره كورده‌كانی یه‌كینه‌كانی پاراستنی گه‌ل (یه‌په‌گه) كه له چوارچێویه هێزه‌كانی سوریای دیموكرات (هه‌سه‌ده) دا جێگیرن.


1. SNL - گۆریسا vs Krško - Soccer - Yariga - Results, fixtures, tables and statistics\nئالومینیج vs. گۆریسا ڕودار vs. سێلێی Krško vs. ماریبۆر Mura vs. ئۆڵیمپیا دۆمزەیل vs. تریگلاڤ گۆریسا vs. Krško ماریبۆر vs. دۆمزەیل تریگلاڤ vs. ڕودار سێلێی vs. Mura ئۆڵیمپیا vs. ئالومینیج\nگۆریسا vs Krško 1-0\nسپۆرتنی پارک (Nova Gorica)\nM. Gulič (G) 80'\n3 U. Celcer 64'\n10 A. Kotnik\n22 A. Hodžić\n99 S. Smajlagić 54'\n7 M. Ristovski\n8 م. دا سێلڤا\n44 L. Ejup 41'\n86 D. Tomić\n91 J. Štrukelj گ\n2 J. Curk بۆ A. Hodžić 69'\n9 M. Gulič بۆ S. Smajlagić 62' 80' 84'\n19 M. Kavčič\n21 N. Jermol بۆ J. Humar 80'\n28 R. Bužinel\n9 N. Mandić بۆ M. Ristovski 78'\n10 ئانتی ڤوکوسیچ بۆ L. Vekić 69'\n27 D. Kovačič\n81 D. Štefulj بۆ D. Tomić 85'\n31/03/19 1.S Krško 1 - 3 تریگلاڤ بینینی ڕووداوەکان زانیاری زیاتر لەسەر ئەم یارییە\n22/04/19 1.S Krško 18 : 00 دۆمزەیل زانیاری زیاتر لەسەر ئەم یارییە\n02/05/19 1.S Krško 18 : 00 ڕودار زانیاری زیاتر لەسەر ئەم یارییە\n06/05/19 1.S سێلێی 18 : 00 Krško زانیاری زیاتر لەسەر ئەم یارییە\n11/05/19 1.S Krško - Mura زانیاری زیاتر لەسەر ئەم یارییە\n3 دۆمزەیل 27 +16 40\n10 Krško 27 -25 20


کوردیپێدیا - شێخ مووسێ ئیخدرێ\n👫 شێخ مووسێ ئیخدرێ | پۆل: کەسایەتییەکان | زمانی بابەت: 🏳 کوردیی ناوەڕاست\nشێخ مووسێ ئیخدرێ\n6. 👁 ئەیلەم\n7. 👁 ئەیلەمهۆزان سەردار\n8. 👁 بورهان\n9. 👁 بەسەر شاهین\n10. 👁 پەیڤان ئارژین\n11. 👁 جیا\n12. 👁 جەمال تیرێژ\n13. 👁 خانەمیر\n14. 👁 خەمگین بیرهات\n15. 👁 دڵگەش\n16. 👁 دیار\n17. 👁 زامانی\n18. 👁 زنار\n19. 👁 زۆزان\n20. 👁 زەریفە\n21. 👁 زەلال\n22. 👁 سەرهاد\n23. 👁 سەفکان\n24. 👁 سەهریبانا کوردی\n25. 👁 سەیید خان\n26. 👁 شیار موونزوور\n➕ ئەم بابەتە لەلایەن: (جوان عومەر ئەحمەد)ەوە لە: Mar 7 2020 9:24PM تۆمارکراوە\n✍ ئەم بابەتە بۆ دواجار لەلایەن: (جوان عومەر ئەحمەد)ەوە لە: Mar 7 2020 9:24PM باشترکراوە


کاروان عوسمان لەنێوان ھونەرو تاواندا ؟! – Denegkan\nbyپێشره‌و\tOctober 3, 2012\tگشتی\nئێوارە یادەکەی کاروان عوسمان , پەیکەرکەی ھۆکاربون بۆ لادانی دەیان ماسک و لێکردنەوەی دوودڵی لەنێوان ناخی چەندان مرۆڤی تردا ؟! کاروان عوسمان لەنیوان تاوان و ھونەردا ھەمان ئەو کاروان عوسمانەیە لەنیوان شعیرو ئاوازدا وەک چۆن ھەمان کاروانە لەنیوان خوێن و سوتاندا ؟!\nزۆبەمان چیرۆکە کەی کاروان عوسمانمان بیستوە کەلەکۆتایدا بەگیانی خۆی باجەکەی دا ؟!\nئەو گیان بەخشینەی کاروان لەنیوان دوو بۆچوندا تائێستاش بەردەوامە کەسانێک کاروان بەفریشتە ئەناسێنن و بێ تاوانی دەکەن !! کەسانێکی تریش لەسێدارەدانی کاوان عوسمان بە بریارێکی داپەروەرانە دەبیننەوە ؟!!\nئەوەی ئێستا مرۆڤ بە تێڕامانەوە توش دەکات , خۆھەڵواسینی کەسانی ترە بە ئەم و ئەودا و خوازیاری دەرکەوتنی خۆیانن لەپەنای شتێکەوە کە بەرگری لێدەکەن و لەناخوە ئیمانیان پێی نیە ؟!برادەرێک لەسەر پەیکەرەکەی کاروان قەسەی زۆری کردو تابۆی کرا بەعسی وەک فریشتە ناساند لە سێدارەدانی کارواندا ؟! برادەرێکی تریش تابۆی کرا ئەوی ڕەتکردەوەو گۆرانی بۆکاروان چڕی؟!\nھونەرمەندێکی تاوانبار نابێت پەیکەری بۆبکرێت ؟! بەڵام بۆ سیاسیەکی خۆێن رێژ ئاساییە ھەزاران پەیکەر دروست بکرێـت ؟! ئەمە چی مەھزەلەیەکە و کێ بریار ئەدا پەیکەر بۆکێ دروست بکرێت ؟ لەوڵاتانی پێشکەوتودا لیژنەی نیشتمانی بۆھونەرو سیاسەت و ڕۆشنبیری و سەربازی بریار ئەدەن کی شایەنی پەیکەرەو لەکوێشدا بێت , لای ئێمەش ئەوەی پارەی لێ زیاد بێت ئەتوانێـت بیکات بە پەیکەر بۆھەرکەسێک خۆی پێ خۆش بێت .\nکاروان عوسمان پەیکەرێکی بۆدرستکرا و ئێوارەیکی بۆرێکخرا , ئایا کاروان وەک ھونەرمەندێک کە ھونەرەکەی خۆشەویستە لای خەڵک شایەنی ئەوەنیە یادی بکرێتەوەو پەیکەریکی بۆدروست بکرێت ؟ یان دەبێت کاروان وەک تاوانبارێک تەماشا بکرێـت و ھەموو ساڵێک وەک ” شوان داودی ” وتی دەستخۆشی لە بەعس بکرێت بۆ لەسێدارەدانەکەی ؟!\nتاوان تاوانەو و ھونەریش ھونەر , کاروان لەنێوان ھەردوکیاندا حوزوری ھەیە , کاروان یەک جار تاوانی کردو بۆھەمیشە باجەکەی دا , بەڵام ئەو ھەمیشە ھونەرمەندبوە و بۆھەمیشەش ھونەرەکەی دەمێنێت و چەندین نەوەی تر گوێ لەدەنگی کاروان دەگرن لەکاتێکدا ئێمە لەنەوەی بەھاری ئازادی دەڕۆین و کەسی ترنامان بینێت .\nئەوەی تێبی دەکرێت لەم شەرە دنۆکەی چەند کەسێک لەسەر کاروان , زەقکردنەوەی شارچێتی نیە وەک ئەوەی کەسانی تر پیان وابێت شارچێتی ھۆکاری تورەبونە لەیەکتر و ناساندنی کاروانە لەنێوان فریشتەو شەیتاندا , ئەوەندەی ئەوە شەڕەدنوکە ھەستکردنی ئەو کەسانەیە بەگوناھی خۆیان بەرامبەر بەکاروان ؟! چونکە لەخۆیان دەپرسن ئەگەر کاروان بەتاوانبار ئەزانن بۆ بەبیستی دەنگی ڕۆحیان پردەبێت لەئاسودەی ؟ وە کاتێک کاروان وەک ھونەرمەند دەبینن و لەدوای تەواو بونی ئاوازەکەی گۆڕەکەی ڕەحەمت باران دەکەن ؟! بۆچی وەک تاوانبارێک ناوی دەبەن و ستایشی بکوژەکانی دەکەن ؟! ھەربەراست کاروان لای ئێوە کامیانە ؟ ھونەرمەندێکی تاوانبار یان بیتاوانێکی ھونەرمەند ؟!\nPrevious شوان داودی بە چڵپاوی ناوچەگەریی ' كاروان عوسمان' ناشیرین دەكا …\nNext ئه‌فسانه‌ی كاروان عوسمان.. نیهاد جامی


ئایا هیچ ڕۆژنامەنووسێک دەناسیت کە بە هەلومەرجێکی سەختدا تێپەڕیبێت بۆ ئەوەی ئەو چیرۆکانە بگوازێتەوە کە بەربەستە نەتەوەیی، کلتووری و ئایینییەکان دەشکێنێت و کار بۆ زیادکردنی هاوکاری و کاری پێکەوەیی دەکات لەگەڵ ڕۆژنامەنووسانی دیکە؟\nخەڵاتی کامەران، بە ناوی فۆتۆگرافەری ڕۆژنامەوانی کامەران نەجم-ەوە ناونراوە کە لە کاتی ڕووماڵکردنی شەڕی نێوان هێزی پێشمەرگە و چەکدارانی داعش لە کەرکوک لە باکووری عێراق لە ساڵی ٢٠١٤ بریندارکرا و تاوەکو ئێستاش چارەنووسی نادیارە. ئەمساڵ بۆ یەکەمین جار لە لایەن مێترۆگرافی، کە ئاژانسێکی فۆتۆگرافی عێراقییە و لە لایەن خۆیەوە دامەزراوە، خەڵاتەکە دەبەخشرێت.\nخەڵاتی کامەران خۆی لە دوو بەخششی جیاوازدا دەبینێتەوە:\nبەخشینی بڕی ١٢ هەزار دۆلار بە هەر ڕۆژنامەنووسێک کە لە بوارەکانی (فۆتۆی ڕۆژنامەوانی، نووسین، رادیۆ و ڤیدیۆ)دا کار دەکات تاوەکو بتوانێت کار لەسەر پرۆژەیەکی درێژمەودای هەڵبژاردەی خۆی بکات. تۆمارکردنی پاڵێوراو بۆ ئەم بەخششە لەئێستاوە تاوەکو ١٨ی شوباتی ٢٠٢٢ بەردەوام دەبێت. براوەکە لەلایەن کۆمەڵێک دادوەری نێودەوڵەتییەوە هەڵدەبژێردرێت .\nبەخششی دووەم تایبەت دەبێت بە سەرنج خستنە سەر کارەکانی فۆتۆگرافەرێکی ڕۆژنامەوانی کە لەکاتی کارکردندا بێسەروشوێن بووبێت.\nهەردوو خەڵاتەکە لە ڕێوڕەسمێکدا لە شاری سلێمانی لە مانگی حوزەیرانی ٢٠٢٢ـدا دەبەخشرێن\nکێ دەتوانێت ببێتە پاڵێوراو بۆ بردنەوەی خەڵاتی کامەران؟\nهەر ڕۆژنامەنووسێکی چالاک سەر بە هەر نەتەوەیەک بێت توانای بوون بە پاڵێوراوی هەیە. پاڵێوراو دەبێت زنجیرەیەک ڕاپۆرتی گرنگ و تایبەت بە خۆی هەبێت کە لەکاتی ڕووبەڕووبوونەوەی ئاڵنگاری زۆردا بەدەستی هێنابێت.\nدەبێت کارەکانیان بە شێوەیەک گونجاو بێت لەگەڵ کاری مێترۆگرافی بۆ شکاندنی بەربەستە نەتەوەیی، کلتووری و ئایینییەکان و هاندانی کاری پێکەوەیی و فێربوون.\nکێ دەتوانێت پێشنیاری پاڵێوراو بکات؟\nهەموو کەسێک دەتوانێت پێشنیاری پاڵێوراو بکات بۆ بەخششی ڕۆژنامەنووسەکە. تۆ دەتوانیت خۆت پێشنیار بکەیت.\nکەی خەڵاتەکە پێشکەش دەکرێت؟\nخەڵاتەکە لە مەراسیمێکی تایبەتدا لە مانگی حوزەیرانی ٢٠٢٢ لە شاری سلێمانی بەرێوە دەچێت.\nچۆن دەتوانم پێشنیاری پاڵێوراو بکەم؟\nتکایە ئەم فۆڕمی داواکارییە پڕ بکەرەوە بۆ ناردنی زانیاری دەربارەی پاڵێوراوەکە. گەر هەر پرسیارێکت هەیە دەتوانیت پەیوەندی بکەیت بە [email protected].\nمێترۆگرافی لە ساڵی ٢٠١٠ لە لایەن کامەران نەجم، فۆتۆگرافەری کوردی عێراقی و سێباستیان مایەر، فۆتۆگرافەری ڕۆژنامەوانی ئەمریکی دامەزرا بە ئامانجی دروستکردنی ناوەندێکی سەربەخۆی فۆتۆی ڕۆژنامەوانی لە عێراق و هەرێمی کوردستان کە بەربەستە نەتەوەیی، کلتووری و ئایینییەکان تێکدەشکێنێت و هانی کاری پێکەوەیی و فێربوون دەدات و گرنگی بە مێژوو و فرەجۆری عێراق دەدات. لە ماوەی ئەو ساڵانەدا مێترۆگرافی دەستخۆشی و پێزانینی جیهانی بەدەستهێناوە و کاری فۆتۆگرافەرەکانیشی لەسەر ئاستی نێودوڵەتی پیشاندراون و لە لایەن هەندێک لە میدیا هەرە بەناوبانگەکانەوە بڵاوکراونەتەوە.\nکامەران نەجم کێیە؟\nکامەران نەجم، فۆتۆگرافەرێکی کوردی عێراقییە. ساڵی ٢٠١٠ ئاژانسی مێترۆگرافی دامەزراندووە کە یەکەمین ئاژانسی فۆتۆگرافییە لە عێراق و کوردستان.\nکامەران لە چەندین دەزگای نێودەوڵەتی وەک رۆیتەرز و ئەسۆشیەیتد پرێس کاری کردووە و وێنەی بۆ واشنگتۆن پۆست، ڤانیتی فێر، زە فاینانشاڵ تایمز و چەندین رۆژنامە و گۆڤاری دیکە گرتووە.\nخاوەنی چەندین خەڵات و رێزلێنانە. گرنگترینیان ماستەرکڵاسی رۆژهەڵاتی ناوەڕاست لەلایەن وۆرڵد پرێس فۆتۆوە.\nبەشی بکە لە:


كورد میدیا: هۆزان عیرفان\nڕێكخراوی تەندروستی جیهانی ڕۆژی 14 ی تشرینی هەموو ساڵێكی بە رۆژی جیهانی شەكرە دیاریكردووە.\n۱٤/۱۱ ی هەموو ساڵێك ڕۆژی جیهانی نەخۆشی شەكرەیە، كە لەلایەن ڕێكخڕاوی تەندروستی جیهانی و فیدڕاسێۆنی شەكرەی جیهانییەوە وەك ساڵوەگەڕی لەدایكبوونی فردرێك بانتینگ ئەو كەسەی كە ئەنسۆلینی دۆزیەوە، وەك ڕۆژی جیهانی شەكرە دەستنیشانكراوە.\nلە ئێستادا نەخۆشی شەكرە یەكێكە لەو نەخۆشیانەی ساڵانە توشبووی نوێ و ئاماری گیانلەدەستدانی بەهۆیەوە تۆماردەكرێت. بەپێی پێشبینیەكانی زانایانی زانكۆیەكی ئینگلتەراش, لە كۆی 12 كەس لەدانیشتووانی جیهان یەكێكیان نەخۆشی شەكرەی هەیە. ئامارەكانیش ئاماژەیەكی ڕوونن بۆ زیادبوونی توشبووان بە نەخۆشی شەكرە لە جیهاندا و, هەروەها مەترسییەكانی توشبوونی منداڵانیش بە نەخۆشییەكە زیاتربووە.\nبەپێی ڕاپۆرتەكانی یەكێتی نێودەوڵەتی بۆ نەخۆشی شەكرە, زیاتر لە 8% كۆی دانیشتووانی جیهان توشی نەخۆشییەكە بوون. لەساڵی 2014شدا ژمارەی توشبووان گەیشتۆتە 382 ملیۆن كەس, ساڵانەش نەخۆشی شەكرە 5 ملیۆن حاڵەتی گیان لەدەستدانی لێدەكەوێتەوە.\nیەكێتی نێودەوڵەتی بۆ نەخۆشی شەكرە ڕاشیگەیاندووە لە ساڵی 2013دا لە جیهاندا 548 ملیار دۆلار بۆ ئەو نەخۆشییە خەرجكراوە, كە دەكاتە لە 11%ی تێچووی تەندروستی جیهان بۆ كەسانی گەورە. پێشبینیش دەكرێت تێچووی جیهان بۆ نەخۆشی شەكرە تاوەكو ساڵی 2035 بۆ 637 ملیار دۆلار بەرزببێتەوە.\nزانایان و پزیشكانیش هۆكاری زیادبوونی كەسانی توشبوو بە نەخۆشی شەكرە بۆ خواردنی ناتەندروست و زۆربوونی كێش و كەمی جوڵە دەگەڕێننەوە.\nلەگەڵ تێپەڕبوونی كاتیشدا نەخۆشی شەكرە زیانی بۆ دڵ و خوێنبەرەكان و چاو و گورچیلەكان دەبێت و ئەگەری ئەوەش هەیە كە گرفتی درێژخایەن دروست بكات و گیان لەدەستدانی پێشوەختیشی لێ بكەوێتەوە.


باسنیوز گۆڕان: پۆستی جێگری سەرۆکی ھەرێم پۆستێکی باشە و ڕەنگە وەریبگرین هەواڵی کوردستان\nگۆڕان: پۆستی جێگری سەرۆکی ھەرێم پۆستێکی باشە و ڕەنگە وەریبگرین\n2019/02/14 | 10:06\nهەواڵی کوردستان - “یەکێتی دەیەوێ قوباد تاڵەبانی لە پۆستی جێگری سەرۆکی حکوومەت بمێنێتەوە”\nسەرکردەیەکی گوڕان ڕایگەیاند، یەکێتی سوورە لەسەر ئەوەی پۆستی جێگری سەرۆکی حکوومەتی هەرێمی کوردستان وەربگرێت.\nئەوەشی نەشاردەوە کە پۆستی جێگری سەرۆکی هەرێمی کوردستان “پۆستێکی باشە” و ئەگەر هەیە وەریبگرن.\nشێخ عومەر کاکە حەمە، ئەندامی جڤاتی گشتیی بزووتنەوەی گۆڕان بە (باسنیوز)ی ڕاگەیاند: "ھەرچەندە پارت و لایەنە سیاسییەکان لەسەر پێکھێنانی کابینەی داھاتووی حکوومەتی ھەرێمی کوردستان ڕێک نەکەوتوون، بەڵام یەکێتی سوورە لەسەر ئەوەی پۆستی جێگری سەرۆکی حکوومەتی ھەرێمی کوردستان وەربگرێت”.\nئەوەشی نەشاردەوە کە یەکێتی مەبەستیەتی ئەو پۆستە بۆ قوباد تاڵەبانی، بێت و لەو پۆستەدا بمێنێتەوە.\nئەندامەکەی جڤاتی گشتیی گۆڕان باسی لەوە کرد کە گۆڕان پۆستی جێگری سەرۆکی حکوومەتی هەرێمی کوردستان بە مافی خۆی دەزانێت، بەڵام “ئەگەر بڕیار درا بەشداری لە حکوومەتی ھەرێمی کوردستان بکەین و پۆستی جێگری سەرۆکی حکومەت وەرنەگرین، ئەوکاتە ئێمە پۆستی جێگری سەرۆکی ھەرێم وەردەگرین، چونکە ئەو پۆستەش پۆستێکی باشە و ئێمە دەتوانین خزمەتی خەڵکی بکەین".\nسەرکردەکەی گۆڕان ئاماژەی بەوەش دا:" تاوەکوو ئێستا گۆڕان ھیچ کەسێکی بۆ وەزارەت و پۆستە سیادییەکان دیاری نەکردووە، بەڵام ئەگەر جڤاتی نیشتمانی بڕیاری دا گۆڕان بەشداری لە حکوومەتی داھاتوو بکات، ئەوکاتە لەڕێگەی وەرگرتنی (سیڤی) خەڵکی بەتوانا و شارەزا بۆ پۆستەکان کاندید دەکەین".\nئەمە لە کاتێکدایە کە پەرلەمانتارانی فراکسیۆنی پارتی باس لەوە دەکەن، کۆبوونەوەی پەرلەمانی کوردستان وەک بڕیاری لێ دراوە، لە ١٨ی شوباتدا ئەنجام دەدرێت تەنانەت ئەگەر یەکێتیش بەشداری نەکات، هەر لەو کۆبوونەوەیەشدا دەستەی سەرۆکایەتیی پەرلەمان و ڕێکارە یاساییەکانی دیکە ئەنجام دەدرێن.\n⋙ ب ڤیدیۆ .. پێشوازییەکا گەرم ل شاندێ یانا زاخۆ دهێته کرن\n⋙ سەرۆکێ ئێکەتیا تەپا پێ یا کوردستانێ : بەرسڤا وی یاریزانی دا یێ ناخوازیت یاری بۆ ھەلبژارتیێ کوردستانێ بکەت\n⋙ مەلا بەختیار: یەکێتی متمانەی نەتەوایەتی و دیموکراسی لاواز بووە\n⋙ لەرۆژئاڤای كوردستان شەڕڤانان و سوپای توركیا لە شەڕێكی سەختدان\n⋙ گردبوونەوەی لێقەوماوانی بوومەلەرزەکەی کرماشان دژبە کەمتەرخەمی بەرپرسان\n⋙ ئێران ڤیدیۆی ده‌ستبه‌سه‌رداگرتنی كه‌شتییه به‌ریتانییه‌كه‌ی بڵاوكرده‌وه


گوتاری میدیایی و قوربانییەكانی\nرووماڵی میدیایی بڕیارەكەی هەفتەی پێشووی بانكی رەشید بۆ خەرجكردنی 10ملیۆن دیناری عێراقی بۆ ئەو فەرمانبەرانەی دەیانەوێت ژنی دووەم بهێنن؛ ئەدگاری سێكسیی گوتاری گشتێنراوی میدیا-ی لەهەرێمی كوردستان و پارێزگا هاوسێكانیيدا، باشتر دەرخست!؟\nگوتاری میدیایی (media discourse)؛ چەمكێكی ئەكادیمیی نێو زانستە مرۆیی و كۆمەڵایەتییەكانە. پرۆسەیەكی بەردەوام و ئاوێزانكراوی نێو پەیوەندییەكانە و ئەو پێوەرانە دەگرێتەخۆ كە لەلایەن میدیاوە و بەشێوەیەكی ئاشكرا لەسەر پرسێكی ديارییكراو گفتوگۆ كراوە يان لەچێوە (framed) دراوە.\nواتە پاكێجێكی بەردەوامی كارلێككردنی نێوان مرۆڤەكانە كە پشت بە گوتاری هەنوكەیی دەبەستێت و پێویستە تێگەیشتن لە پێنج دیدگای پێكەوەبەستراوی بازنەی كولتوريى هەبێت، تاوەكو بەشێوەیەكی راست توانای راڤەكردنی واقعی میدیایەك و هەڵسەنگاندنی واقعێكی دڵخوازى هەبێت، لەوانە (Phelan, 2016):\nسێیەم: بەرهەمهێنان؛ پرۆسەی بەرهەمهێنانی زانیارییەكانی میدیاكە دەگرێتەخۆ. ئەوەش دەكەوێتە ژێر كاریگەریی بارودۆخە دیارییكراوەكان و فەراهەمكردنی تەكنۆلۆژیی و دۆخی دارایی بەرهەمهێنەرەكەوە.\nپێنجەم: رێكخستن؛ هەر جۆرە چاودێرییكردنێكی هاوشێوەی سیساسەتەكان، یاساكان و رێساكان دەگرێتەخۆ كە كۆنترۆڵی زانیارییەكان دەكات و ئەو هەستە دەبەخشێت كە چ شتێك لەچوارچێوەی كولتورێكی دیارییكراودا پەسەنددەكرێت یاخود ناكرێت. بۆ نموونە؛ یاسای ناوزڕاندنی 2009 و پۆلێنبەندییەكانی فلم بەپێی تەمەنی لەدامەزراوەی ریكلامى ئێرلەندا.\nلەرێی رووماڵكردنی سیاسەت و سیاسەتی گشتیی و كاریگەرییەكان و نوێنەرایەتییكردنی سێكسییەوە خاڵی بەیەكگەیشتنی نێوان میدیا وچالاكیی سێكسیی و ناسنامە؛بووەتە هۆی بەرهەمهێنانێكی دەوڵەمەندى وتووێژی ئەكادیمی. لەدەرئەنجامدا، زانایان كاتێك پرسیاریان لەبارەی چۆنیەتی راگەیاندنی چالاكیی سێكسیی و ناسنامە لەلایەن میدیاوە كردووە؛ ژمارەیەك تێڕوانینی تیۆریی و میتۆدییان بەكارهێناوە (Meyer,2013). لەو رووەوە؛ تێبینیی ئەوە كراوە كە میدیا دەتوانێت ببێتە سەكۆیەكی گشتیی سەرەتایی بۆ رێكخستنی چالاكییە سێكسییەكان لەهەموو ژانرە خەیاڵیی و واقیعییەكان و چارەسەركردنی نیگەرانییەكانی هاوشێوەی ئاكاری سێكسیی لەپانتایی گشتیی و تایبەتیيدا. هاوكات دەبێتە هۆى گۆڕینی شێوازەكانی ژیانی خێزانیی و سنوردارییەكانی نوێنەرایەتییكردنی چالاكی سێكسیی لەبازاڕی میدیايی ناڕێكخراودا (Arthurs, 2004).\nبەسەرنجدان لەو تێڕوانینانە و دیدگاكانی نوێنەرایەتییكردن، ناسنامە، بەرهەمهێنان، بەكارهێنان و رێكخستنی میدیایی لەهەرێمی كوردستانى عێراقدا؛ پشكی شێری میدیای كوردیی و تۆڕە كۆمەڵایەتییەكانی وەك خاوەن گوتارێكی بەرهەمهاتووی ساتەوەختی پەخش و بڵاوكردنەوەی «هەواڵی بەپەلە»و «رووماڵی راستەوخۆ»ی رووداوەكان دەبينرێن و بەشێوەیەكی دروست مامەڵە لەگەڵ چالاكییە سێكسییەكان و پرسى ناسنامەی تاك و كۆی كۆمەڵگەدا نەكراوە. گوتارێك بەرهەمهاتووە كە هێندەی خەریك و خەمخۆرى خوار ناوك-ی مرۆڤەكان و وروژاندنی بووە؛ نیوهێندە كار لەسەر بەشی سەرەوەی ناوك و پێداویستییەكانی نەكردووە. ئەو گوتارە تێكەڵەيەكە لە چڵێسی سێكسیی و قۆستنەوەی ئایینیی و هەژموونی سیاسی؛ بۆ لەبیربردنەوەی خزمەتگوزارییە سەرەتاییەكانی ژیانێكی سادە. ژیانێك كە لەسایەییدا هاوچەرخترین ڤێرژنی ئامێرە تەكنیكییەكانی بۆ هاوردە دەكرێت، بەڵام بەدوور لەلۆژیكی بەكارهێنانیان برەویان پێدەدرێت. برەودانێكی بێبەرنامە كە وایكردووە رۆژ بەرۆژ ژمارەی قوربانییەكانی خراپ بەكارهێنانی میدیا و گوتارەكانی بەرزتر ببنەوە!\nگوتاری میدیایی؛ كاتێك دەبێتە سەرەكییترين ئامانجی پەخشكراوی میدیا و لەوەدا كورت دەكرێتەوە كە پێنج دۆلار بدرێتە كوڕێكی هەرزەكار تا لایەك لەسمێڵی بتاشێت یان دە دۆلار بدرێتە كچێكی گەنج و راستەوخۆ تەلەفون بۆ دایكی بكات تا كاردانەوەی بزانێت؛ كاتێك پێیدەڵێت دووگیانە يان خاوەن پێدوایستییەكی تایبەت؛ بهێنرێتە سەر شاشە و هان بدرێت بۆ شكاندنی مێزە شووشەكەی بەردەمی يان وەرگران بەوەوە سەرقاڵ بكرێن كە كام یەك لە «شایەر و مۆدێل و مەیكئەپ ئاڕتیست» بەنیازی شووكردنن و كامیان بەنیازی جیابوونەوە و كامەی دیكەیان زۆرترین رەفزی داوە يان كاميان بە كام جۆری قاوە؛ سكی دەچێت و كاميان لە «پڕ بینەرترین» شاشەدا باس لەسیحری جلی ژێرەوەى بكات؛ ئیتر هیچ گومانێك نامێنێتەوە بۆ ئەوەی ئەو جۆرە لەگوتاری میدیایی یەك ئامانجی هەیە. ئەویش گەوجاندنی وەرگر و لە بیربردنەوەی پرسە گەرمەكانی رۆژ و برەودان بەنزمترین ئاستی كولتوری بەكاربردنى؛ خواردن و خەو و خۆشەویستیی و وروژاندنی سێكس و سیاسەت و ئایین!\nدواجار خراپ بەكارهێنانی گوتاری میدیایی بەر لە بەكارهێنەرانی؛ بەرهەمهێنەرانی دەكاتە قوربانی. هاوشێوەی ئەو منداڵەی بەپارەی خۆی میزەڵدانێك دەكڕێت و پاش فووتێكردنی؛ لەوێنە گەورەكراوەكانی سەر میزەڵدانەكەى دەتۆقێت!


“بودجەی هەرێم کراوە بە دوو بەشەوە، نیوەی بۆ موچە و نیوەی بۆ قەرز” |\nHome سەرەکی “بودجەی هەرێم کراوە بە دوو بەشەوە، نیوەی بۆ موچە و نیوەی بۆ قەرز”\non: ئایار 30, 2017 In: سەرەکی, هەواڵNo Comments\nسەرۆكی لیژنەی دارایی و ئابووری لە پەرلەمانی كوردستان ڕایدەگەیەنێت کە حكوومەتی هەرێم مانگی وا هەبووە داهاتەكەی كردووە بە دوو بەشەوە بەشێكی بۆ مووچەی فەرمانبەران و بەشەكەی تری بۆ پێدانەوەی قەرز.\nعیزەت سابر، سەرۆكی لیژنەی دارایی و ئابووری لە پەرلەمانی كوردستان، بە ״ئاژانس״ی ڕاگەیاند، داهاتی حكوومەتی هەرێم زۆر زیادی كردووە، بەڵام پلانی ئەوەی هەیە مانگانە قەرزێكی زۆر بداتەوە، وەك لەوەی دۆخی مووچەی فەرمانبەران چاك بكات و ڕێژەی پاشەكەوتی مووچە كەم بكاتەوە.\nسەرۆكی لیژنەی دارایی و ئابووری لە پەرلەمانی كوردستان ئەوەشی خستە ڕوو حكوومەتی هەرێم مانگی وا هەبووە داهاتەكەی كردووە بە دوو بەشەوە بەشێكی بۆ مووچەی فەرمانبەران و بەشەكەی تری بۆ پێدانەوەی قەرز بووە، هەم بەو كۆمپانیا نەوتیەی كە پێشەكی قەرزی لێ وەرگرتبوو لە بەرانبەر نەوتدا، هەم بەو كۆمپانیا نەوتیانەی لە بیرە نەوتییەكاندا كار دەكەن و وەبەرهێنانیان كردووە״.\nوتیشی: ״وەزارەتی سامانە سروشتییەكان لە سەرەتای ساڵی 2017وە تا ئێستا ڕاپۆرتی مانگانەی خۆی بڵاو نەكردووه‌تەوە ڕۆژانە چەند هەزار بەرمیل نەوت دەفرۆشێت و داهاتەكەی چەندی دەداتەوە بە قەرز و پێدانی مووچەی پاشەكەوتی فەرمانبەرانی كوردستان״.


كەشناسی هەرێم؛ لەبارەی ڕێژەی بارانبارینی ئەمساڵ ڕاگەیەنراوێكی دڵخۆشكەری بڵاوكردەوە - تۆڕی میدیایی خەڵک\nكەشناسی هەرێم؛ لەبارەی ڕێژەی بارانبارینی ئەمساڵ ڕاگەیەنراوێكی دڵخۆشكەری بڵاوكردەوە\nبەرێوەبەرایەتی گشتی كەشناسی و بومەلەرزەزانی هەرێمی كوردستان ڕایدەگەیەنێت، ڕێژەی بارانبارینی ئەمساڵ تا 13ـی كانوونی دووەم 127.5 ملم بووە و بەراورد بە ساڵی ڕابردوو 53 ملم زیاتر بووە، ڕوونكردنەوەیەكیش لەبارەی داتای كەشناسی بۆ باران بارین بڵاودەكاتەوە .\nبەرێوەبەرایەتی گشتی كەشناسی و بومەلەرزەزانی هەرێمی كوردستان لە ڕاگەیەنراوێكدا بڵاویكردەوە، كە ، ڕێژەی بارانبارینی ئەمساڵ تا ئەمڕۆ پێنج شەممە 13ی 1ی 2022 لەهەرێمی كوردستان 127.5 ملم بووە و بەراورد بە ساڵی ڕابردوو 53 ملم زیاتر بووە.\nئاماژەی بۆ ئەوەشكردووە، لەبەر ئەوەی بارانبارین دەكەوێتە دوو ڕێكەوتی جیا لەكاتی وەرگرتنی باران بۆ نموونە پێش كاتژمێر ١٢ی شەو و دوای كاتژمێر ١٢ی شەو، بۆیە لێرەدا لە كاتی وەرگرتنی باران بە گوێرەی داتای كەشناسی بەبارانی ٢٤ كاتژمێر دادەنرێت، ئەگەر لە حاڵەتێكدا بارانەكە بكەوێتە دوای كاتژمێر 12ی شەویش هەر بەبارانی 24 كاتژمێر حساب دەكرێت.\nكارەكانی دەستەی سەرۆكایەتی پەرلەمانی عیراق هەڵدەپەسێردرێن\nكەشناسی، نوێترین زانیاری لەبارەی دۆخی كەشوهەوا بڵاودەكاتەوە\n19 کانونی دووهەم 2022 2.12 pm\nخەڵك- بەڕێوەبەرایەتی گشتی كەشناسی و بومەلەرزەزانی هەرێم ڕایدەگەیەنێت، پێشبینی دابارینێكی زۆری بەفر لە ئارادایە.\n19 کانونی دووهەم 2021 10.47 am


با پەكەكە لە خەلیفان بێت بەڵام ئەنەكەسە لە حەسەكە نەبێت!\nجەمال عەبدوڵا 05/09/2021\nناڵێم نیە، بەڵام نموونەی حزبی دووڕوو و چەواشەكاری وەك پەكەكە لە كوردستان زۆر كەمن، لە دووڕوویی و درۆكردن و چەواشەكاریدا، پەكەكە لە ڕیزی پێشەوەی هەموانە و سەرقافڵەیە.\nلە 24 سەعاتی ڕابردوودا، لە لایەك ھەپەگەی سەر بە پەكەكە ڕاگەیەندراوێكیان بڵاو كردووەتەوە كە پەیوەندیی بە دیارنەمانی حەوت چەكداری خۆیانەوە ھەیە لە خەلیفان و بە قسەی خۆیان گوایە ئەو حەوت چەكدارەی پەكەكە، كەوتوونەتە كەمینێكی پێشمەرگە و كوژراون! لە لایەكی تریش و ھەر لە ماوەی ئەم 24 سەعاتەدا، گرووپێكی چەكداری سەر بە پەكەكە، بە ناوی (جەوانێن شۆڕشگێڕ!) بەرەبەیانی ئەمڕۆ یەکشەممە 5-9-2021، بە نارنجۆك هێرشیان کردووەتە سەر بارەگای ئەنجوومەنی نیشتیمانیی كوردی سووریا (ئەنەکەسە) لە گەڕەکی شەهیدانی شارۆچکەی دەرباسییە لە سنووری سەرێ کانیی سەر بە پارێزگای حەسەکەی رۆژئاوای كوردستان، دە ئینجا وەرن سەیر كەن:\n1- پەكەكە لە هەرێمی كوردستان، ڕێگە بە خۆی دەدات لە خەلیفان بێت، لە گارە و مەتینا بێت، لە ئاسۆس و مامەندە و شارباژێڕ و پێنجوێن بێت، بەڵام ڕێگە بە حزب و لایەنەكانی ناو ئەنجوومەنی نیشتیمانیی كوردی سووریا نادات كە لە قامشلو و كۆبانێ و حەسەكە بن.\n2- كە ئەم پرسیارە ئاراستەی پەكەكە دەكرێت: باشە ئێوە ئیشتان بە خەلیفان و پێنجوێن و ئامێدی و گارە و مەتینا چیە و چی دەكەن لەم شوێنانەی هەرێمی كوردستان؟ دەڵێن: كوردستان ھەر كوردستانە و ئاساییە پەكەكە لە ھەر شوێنێكی كوردستان بێت. بەڵام كە پێیان بڵێیت: باشە ئەی بۆچی ئێوە ناھێڵن حزبە كوردیەكانی دیكەی كوردی سووریا كە لەدەرەوەی پەكەكەن لە كۆبانێ و حەسەكە و قامشلوی ڕۆژئاوای كوردستان بن و ئازادانە كار بكەن؟ بۆچی جارێك دەچن ئەندامانیان دەڕفێنن و لەژێر ئەشكەنجەی وەحشیانەدا دەیانكوژن و جارێكیش بە نارنجۆك ھێرش دەكەنە سەر بارەگاكانیان ؟ دەڵێن: ئاخر ئەوانە بەكرێگیراون!\nواتە ئەگەر پەكەكە لە خەلیفان و شارباژێڕ بن، قەیچێكا ھەمووی ھەر كوردستانە و پەكەكە لە خەلیفان و شارباژێڕ شۆڕشگێڕن و بەرخۆدان دەكەن! بەڵام ئەگەر حزبەكانی رۆژئاوای كوردستان بەدەر لە پەكەكە، لە حەسەكە و كۆبانێ بن، نا ئەوانە بەكرێگیراون و دەبێ ئەندامەكانیان بڕفێنرێن و بە نارنجۆك ھێرش بكرێتە سەر بارەگاكانیان!\n3- ئەگەر بە پەكەكە بگوترێت: باشە بۆچی ڕازی نابن و ناھێڵن پێشمەرگەكانی لەشكری ڕۆژ كە رۆڵە و پێشمەرگەی ڕۆژئاوای كوردستانن، بگەڕێنەوە ڕۆژئاوای كوردستان؟ دەڵێن ئاخر ئەوە لەبەر ئەوەیە كە لە ڕۆژئاوای كوردستان ئیدارەی خۆبەڕێوەبەری ھەیە و ئەم ئیدارەیە یەك سوپای ھەیە و لەشكری ڕۆژ كێشە بۆ ئەو ئیدارەیە دروست دەكەن، بەڵام ئەگەر پێیان بگوترێت: باشە ئەگەر وایە، ئەی بۆچی ئێوە چەكدارانی خۆتان لە باشووری كوردستان دوور ناخەنەوە؟ خۆ لێرەش ئیدارەیەكی دەستووری ھەیە و ناوی حكوومەتی ھەرێمی كوردستانە و لێرەش وەزارەتی پێشمەرگە ھەیە كە ھی ئەم حكوومەتەیە و ئێوە ھەر بە فیعلی بوونەتە ھۆی دروستبوونی كێشەی گەورە بۆ ھەرێمی كوردستان بە ئیدارەو خەڵكیەوە، بۆ ئەمەیان لە وەڵامدا دەڵێن: حكوومەتی ھەرێمی چی؟ ئێمە لێرە ھەرێم و ئەیالەتی پشدەر و شارباژێڕ و گارە و مەتینا و خەلیفانمان ھەیە!


میدیاکانى ئه‌مریکا ئاشکرایان کرد که دۆناڵد تره‌مپ سه‌رۆکى ئه‌مریکا له‌کار خرا به‌هۆى ئه‌و پشێوییه‌ى که له رۆژى په‌سه‌ندکردنى هه‌ڵبژاردنه‌کانى سه‌رۆکایه‌تى له کۆنگرێس روویداو تره‌مپ هانى خۆپیشانده‌رانیدا بچنه سه‌ر کۆنگرێس.\n میدیاکانى ئه‌مه‌ریکا رایانگه‌یاند به‌پێى ئه‌و راپۆرته‌ى نانسى پێلۆسى خوێندییه‌وه ده‌نگدانى له‌کارخستن 232 ده‌نگى به‌ڵێ به‌رامبه‌ر 197 ده‌نگى نه‌خێر بووه.\nله‌و 232 ده‌نگه 10 ئه‌ندامى کۆمارییه‌کان بوو، که به‌به‌ڵێ ده‌نگیاندا بۆ له‌کارخستنى تره‌مپ و چوار ئه‌ندامى به سپێتى ده‌نگیاندا.\nساڵى 2019 کاتێک بۆ یه‌که‌مینجار پرۆسه‌ى له‌کارخستنى (ئیمپیچمێنت)ى تره‌مپ له‌سه‌ر که‌یسێکى تر ده‌ستى پێکرد هیچ ئه‌ندامێکى نوێنه‌ران له کۆمارییه‌کان دژى تره‌مپ ده‌نگیان نه‌دا.\nئێستا پرۆسه‌ى له‌کارخستن بۆئه‌وه‌ى بچێته بوارى جێبه‌جێکردنه‌وه پێویسته ئه‌نجومه‌نى پیران ده‌نگى له‌سه‌ر بدات، به‌ڵام میتچ ماککۆنیل، سه‌رۆکى زۆرینه‌ى کۆمارییه‌کان له‌ئه‌نجومه‌نى پیران، دووپاتیکرده‌وه که هیچ فرسه‌تێک بۆ کۆبوونه‌وه‌ى ئه‌نجومه‌نى پیران نییه پێش 20ى کانوونى دووه‌م (جێنیوه‌ری) 2021 که رۆژى ده‌ستبه‌کاربوونى جۆو بایدن-ى سه‌رۆکى هه‌ڵبژێردراوى ئه‌مه‌ریکایه.\nبۆیه له‌کارخستنى (ئیمپیچمێنت)ى دووه‌مى تره‌مپ وه‌ک جارى یه‌که‌م له‌لایه‌ن ئه‌نجومه‌نى پیرانه‌وه شکست ده‌هێنێت، له‌گه‌ڵ ئه‌وه‌ى کات نه‌ماوه بۆ دانیشتنى ئه‌نجومه‌نى پیران.\nده‌نگدانى سه‌رکه‌وتوو پێویستى به 2 له‌سه‌ر 3 ئه‌ندامانى پیرانه که له‌ئێستادا 67 ده‌نگ به‌ره‌و ژوورى ده‌وێت. جا پێویسته جگه له مایک پێنس که سه‌رۆکى ئه‌نجومه‌نى پیرانه، 16 ئه‌ندامى ترى پیران له‌کۆمارییه‌کان له‌گه‌ڵ دیموکراته‌کان بن ئه‌وکات ده‌توانن تره‌مپ بخه‌ن.


ئه‌نجومه‌نی ئاسایش لێکۆڵینەوە لە جه‌نایه‌ته‌کانی ئه‌مریکا بکات - Mehr News Agency\n13 reşemiyê 2019 - 17:50\nNews Code 24991\nسووریا داوای کرد:\nئه‌نجومه‌نی ئاسایش لێکۆڵینەوە لە جه‌نایه‌ته‌کانی ئه‌مریکا بکات\nوه‌زاره‌تی ده‌ره‌وه‌ی سووریا له میانه‌ی دوو نامه ڕوو له سه‌رۆکی نه‌ته‌وه یه‌کگرتووه‌کان و ئه‌نجومه‌نی ئاسایش، ناڕه‌زایه‌تی خۆیی له ئۆپرایسۆنی هاوپه‌یمانی دژه داعش له گوندی باغۆز له نزیک ده‌یره‌زوور نیشان دا.\nبه ڕاپۆرتی ئاژانسی مێهر له ئه‌لعه‌هد، وه‌زاره‌تی ده‌ره‌وه‌ی سووریا جه‌ختی کرد: هاوپه‌یمانی دژه داعش به سه‌رۆکایه‌تی ئه‌مریکا جه‌نایه‌تێکی دیکه‌ی له ناوچه‌ی ناغۆز ئه‌نجام داوه و به‌رده‌وامه له پشتیوانی کردنی تیرۆریسته‌کان له سووریا، ئه‌م هاوپه‌یمانییه به پشتیوانی له تیرۆریسته‌کان له دوای جێبه‌جێ کردنی خواسته‌کانی خۆی له سووریایه به تایبه‌ت دژایه‌تی کردنی حکومه‌تی ئه‌م وڵاته.\nوه‌زاره‌تی ده‌ره‌وه‌ی سووریا جه‌ختی کرد: ده‌میشق داوا له ڕێکخراوی نه‌ته‌وه یه‌کگرتووه‌کان و ئه‌نجومه‌نی ئاسایش ده‌کات که له به‌رانبه‌ر جه‌نایه‌ته‌کان و هێرشه‌کانی ئه‌م هاوپه‌یمانی نێونه‌ته‌وه‌یی دژه داعش بوه‌ستێت و هه‌ستن به ئه‌رک و به‌رپرسیاریه‌تی خۆیان له‌م بواره.\nوه‌زاره‌تی ده‌ره‌وه‌ی سووریا له‌م نامانه‌دا داوای کردووه که لێکۆڵینه‌وه‌ی نێونه‌ته‌وه‌یی سه‌باره‌ت به‌م جه‌نایه‌تانه ئه‌نجام ببێت و هه‌رچی زووتره ئیدانه بکرێت و ڕێگری بکرێت له دووباره بوونه‌وه‌یان له لایه‌ن ئه‌مریکا و هاوپه‌یمانه‌کانی.


لە سێ مانگدا 15 كەس لەكەركوك خۆیان دەكوژن\nلە ماوەی سێ مانگی یەكەمی ئەمساڵدا (132)حاڵەتی خۆكوشتن لە سەرانسەری عێراق روویداوەو زۆرترینی حاڵەتەكانیش لەشاری كەربەلا بووە كە ژمارەیان گەیشتۆتە (20) و شاری كەركوكیش بە پلەی سێیەم دێت كە 15 حاڵەتی خۆكوشتن تێیدا تۆماركراوە.\nلە ئامارێكدا كە وەزارەتی تەندروستی، لە رێگەی كۆكردنەوەی فایلەكانی ئەو كەسانەی خۆیان كوشتووە كۆیانی كردۆتەوە لە شاری كەربەلا (20) كەس خۆیان كوشتووە كە یەكێكیان نێرینەو (19)ـی تریان مێینە بوونە.\nهاوكات پارێزگای بەسرا لە پلەی دووەمدا دێت كە (19) كەس خۆیان كوشتووە سەرجەمیان نێرینە بوونە.\nهەروەها لە پارێزگای كەركوك لە ریزبەندی سێیەمدایە (15) كەس خۆیان كوشتوەو سەرجەمیان نێرینەن و شاری ناسریە (14) كەس سەرجەمیان نێرینە بوونە، هاوكات شاری میسان (14) كەس بوونە كە (6) كەسیان نێرینەو(8) كەسیان مێینە بوونە.\nشاری دیوانیە (12 ) كەس خۆیان كوشتووە كە (8) نێرینەو (4) یان مێینە بوونەو لە نەجەفیش (11) كەس بوونە كە (9) نێرینەو (2) مێینە بوونە، لە شاری دیالە (6) كەس لە هەوڵی خۆكوشتن رزگاركراون و (3) كەسیش كارەكەیان ئەنجامداوەو مردوون، لە موسەنا (6) كەس و بابل و واست (5) كەس و لە ئەنباریش (2) كەس تۆماركراون، هەرچی هەردوو شاری بەغداو تكریت هیچ ئامارێكی خۆكوشتن تۆمار نەكراوە.\n 454 جار بینراوه\n4/27/2019 11:03:02 AM


بەڕێوەبەری سایلۆی هەولێر: لە ساڵی تازەدا سایلۆیەکی دیکە دەخرێتە خزمەتی جووتیاران\nشادان قادر 19/10/2020 - 00:39 كوردستان\nبەڕێوەبەری سایلۆی هەولێر ڕایدەگەیەنێت، وا بڕیارە لە ساڵی تازەدا سایلۆی قوشتەپە کە ئێستا لە کۆتا قۆناغەکانی تەواوبووندایە بکرێتەوە و بخرێتە خزمەت جووتیارانی هەرێمی کوردستان.\nهێمن سه‌ید موراد، بەڕێوەبەری سایلۆی هەولێر، به (باسنیوز) ی ڕاگه‌یاند: "وا بڕیارە له ماوه‌ی چه‌ند مانگی داهاتوودا بۆ ساڵی تازە سایلۆیه‌ك له‌سه‌ر ڕێگای قوشته‌په کە ئێستا لە قۆناغەکانی کۆتایدایە لە نزیک هەولێر بکرێتەوە و بخرێته خزمه‌ت جووتیارانی سنووری پارێزگای هه‌ولێر، به‌م شێوه‌یه‌ش ژماره‌ی سایلۆكانی هه‌ولێر ده‌بنه دوو سایلۆ و جووتیاران لەوێ دەتوانن بەرهەمەکانیان ڕادەست بکەن، لە کاتێکدا پێشتر جووتیاران ڕێگایەکی زۆریان دەبڕی لە کاتی گواستنەوەی بەرهەمەکانیان بۆ سایلۆی هەولێر."\nئاماژەی بە ئەوەش کرد، ئێستا له هه‌ولێر یه‌ك سایلۆ و له دهۆك سێ سایلۆ و له سلێمانی چوار سایلۆ هه‌یه، كه ئه‌مه‌ش به‌شی هه‌ڵگرتنی گه‌نمی جووتیاران ناكات و ئەگەر بێت و ژمارەی سایلۆکان بکات جووتیاران کەمتر ڕووبەڕووی گرفتی بە بازاڕکردنی گەنمەکەیان دەبنەوە و بەمەش خزمەتێکی گەورە بە جووتیاران دەکرێت و کۆی گشتی ئەو سایلۆیانەی ئێستا لە هەرێمی کوردستان کار دەکەن سێ سایلۆیان لە دهۆک و یەکێکیان لە هەولێرە و چوار سایلۆی تریش لە سلێمانین، بەم شێوەیە ئەم پێنج سایلۆیە دەتوانن بە گوێرەی گەنمی جووتیاران خزمەت بە جووتیارانی هەرێمی کوردستان بکات.\nبەڕێوەبەری سایلۆی هەولێر گوتیشی: "ئەو ڕێژە گەنمەی کە حکوومەتی عێراق لە جووتیارانی وەردەگرێت کەمترە لە ڕێژەی بەرهەمی خۆیان ،ئەمەش کێشەی بۆ جووتیارانی ئێمە دروستکردووە، ئێمە داوامان کردووە کە سایلۆکانی هەرێمی کوردستان هاوشێوەی سایلۆکانی دیکەی عێراق بە کراوەی بمێننەوە بۆ ئەوەی توانای وەرگرتنی ڕێژەیەکی زیاتری بەرهەمی جووتیارانی هەبێت کە ئەمەش هاندانێکە بۆ زیاتر بە بازاڕکردنی بەرهەمی جووتیاران".\nڕوونیشیکردەوە "یەک سایلۆ بۆ هەولێر زۆر کەم بوو و بەشی هەڵگرتنی تەواوی گەنمی جووتارانی نەبوو، بەڵام ئەو سایلۆیەی ئێستا لە هەولێر هەیە توانای هەڵگرتنی 440 هەزار تەن گەنمی هەیە و ئەو ساسلۆیەی کە لە قوشتەپە دروست دەکرێت توانای هەڵگرتنی 60 هەزار تەن گەنمی هەیە، بۆ هەڵگرتنی گەنمی جووتیاران پێویستمان بە دروستکردنی دوو سایلۆی تریش دەبێت لە هەولێر کە ئێستا حکوومەت پلانی هەیە بۆ دروستکردنی دوو سایلۆ لە سنووری هەولێر کە یەکێکیان لە هەریر دەبێت".


چاكسازیێ خەرجی كێمكرینە و داهات زێدەكریە | دەزگاى زارى کرمانجى\nچاكسازیێ خەرجی كێمكرینە و داهات زێدەكریە\nزاری كرمانجی – هەولێر : ئەندامەكێ پەرلەمانێ كوردستانێ ل دور ئەنجامدانا یاسا چاكسازیێ ئاشكراكر كۆ سەرەرای وان ئاستەنگێن دكەڤن رێكا بجهكرنا یاسا چاكسازیێ بەردەوام ب رێڤە دچیت بەلێ بۆ دووماهیك ئینانێ دەمەكێ زۆر دڤێت هەتا كۆ چاكسازی ب دروستی كارێ خۆ دكەت.\nمحسن دۆسكی، ئەندامێ پەرلەمانێ كوردستانێ بۆ زاری كرمانجی راگەهاند : یاسا چاكسازیێ زۆرێ بەرفرەهەمە و ب رۆژەكێ یان دوو رۆژا دووماهیك ناهێت ئاستەنگ گەلەكن ل هەمبەر پرۆژەی هەنە دەمەكێ زۆر دڤێت حكومەتا هەرێما كوردستانێ و پەرلەمانێ كوردستانێ گەلەك رژدن لسەر ئەنجامدانا چاكسازیێ و دهەماندەمدا هەرسێ هەیڤا جارەكێ پێدڤیە حكومەت راپۆرتەكێ لسەر چاكسازیێ بۆ پەرلەمانێ كوردستانێ رەوانە بكەت پرۆژێ چاكسازیێ زۆر یێ دەوڵەمەندە بۆ پتر خزمەتكرنا كوردستانێ پرۆژە هاتیە دانان بۆ وێ چەندێ خەرجی بهێنە كێمكرن و داهات بهێتە زێدەكرن و ل دەمێ بووری هەتا نوكە ئەڤ چەندە ژی هاتیە سەلماندن خەرجی زۆر كێمبوونەو داهات ژی زۆر زێدەبوویە.\nدۆسكی، گوتژی:گ بەریا نوكە ب رێكێن جودا كارێن نەیاسایی هاتینە ئەنجامدان وەك وەرگرتنا پتر ژ موچەیەكێ ژلایێ ئێك كەس ڤە ئاشكراكرنا ناڤێن وان كەسێن ب نەیاسایی پتر ژ موچەیەكێ وەردگرن ئامارو داتا پێدڤینە بۆ ئاشكراكرنێ بەریا نوكەژی حكومەتا هەرێما كوردستانێ هژمارەكا داتایان راگەهاندبوو كۆ موچێن وان كەسا هاتینە برین كۆ ب نەیاسی موچە وەرگرتینە دگەل ئەو كەسێن ب نەیاسای هاتیە خانەنیشین كرن دێ خانەنشینا وان هێتە هەڵوەشاندن پێنگاڤ بەردەوامن و پەرلەمان ژی رژدە لسەر چاڤدێریێ و هەتا نوكە راپۆرتەك هاتیە بۆ پەرلەمانی و پشتی سێ هەیڤا جارەك دی راپۆرتەك دی لسەر پێنگاڤێن چاكسازیێ گەهیت پەرلەمانی.\nمحسن دۆسكی، ئاشكراكر:" ئەو ئاستەنگێن دهێنە رێكا چاكسازیێ نوكە پتر رێكارێن هونەری نە بۆ نمونە كەسەك بیست ساڵە لسەر شێوازەكێ موچەی وەردگریت هەتا كۆ ئەو داتا دهێنە رێكخستن و پاقژكرن دەم دڤێت ،چ بریار نەهاتینە دان ئەو كەسێن هەتا نوكە موچەیەك ب نەیاسایی وەرگرتی پشكەكا موچەیێ وی بهێتە برین".\nمحسن دۆسكی، ئەندامێ پەرلەمانێ كوردستانێ بۆ زاری كرمانجی تەكەزكر :" ب گشتی یاسا چاكسازیێ شیا رەوشا ئابووری باشتر بكەت و د ئێك دەمدا خەرجیا كێم بكەت و داهاتی زێدە بكەت".


چالاکێکی کرێکاری بۆ زیندانی ناوەندیی سنە ڕاگوێزرا\n11:18 - 12 رەزبەر 2719\nئاژانسی کوردپا: چالاکێکی کرێکاری پاش گۆڕینی بڕیاری دەستبەسەرکرانی بە دانانی بارمتە، هەتا کاتی دابینکردنی بارمتە لە گرتنگەی ئیدارەی ئیتلاعاتی شاری سنە، بۆ زیندانی ناوەندیی ئەو شارە ڕاگوێزرا.\nبەپێی ڕاپۆرتی گەیشتوو بە ئاژانسی هەواڵدەریی کوردپا، ڕۆژی پێنجشەممە ١١ی ڕەزبەر، "کامران ساختمانگەر" چالاکی کرێکاری، پاش ٢٨ ڕۆژ دەسبەسەری بە بڕیاری بارمتەی ٥٠٠ میلیۆن تمەنی لە گرتنگەی ئیدارەی ئیتلاعاتی شاری سنەوە، بۆ زیندانی ناوەندیی ئەو شارە ڕاگوێزا.\nبە وتەی سەرچاوەیەکی ئاگادار، کامران ساختمانگەر پاش دابینکردنی بارمتە، هەتا کۆتایی قۆناغی دادگاییەکەی بە شێوەی کاتی ئازاد دەکرێت.\nئەو چالاکە کرێکارییە، ڕۆژی پێنجشەممە، ١٤ی خەرمانان، لەگەڵ سەید عەلی حوسێنی"، لەناو باغی شەخسی ناوبراو، لە نزیک شاری سەقز لەلایەن هێزە ئیتلاعاتییەکانی حکوومەتی ئێرانەوە دەستبەسەر و دواتر بۆ گرتنگەی ئیدارەی ئیتلاعاتی شاری سنە، ڕاگوێزرا.


پەكەكە: پشتگیریی هیچ كاندید و لیستێكی دیاریكراو ناكەین\nهەواڵ / کوردستان :: 26/09/2018 :: 215 جار بینراوە\nوتەبێژی ئەنجومەنی پەیوەندییەكانی كۆما جڤاكێن كوردستان (كەجەكە) ڕایدەگەیەنێت: پەكەكە لە هەڵبژاردنی پەرلەمانی كوردستان، پشتگریی هیچ حیزب و لیستێكی دیاریكراو ناكات و تەنها دەخوازین پڕۆسەكە بە شێوەیەكی دیموكراسی و مەدەنی بەڕێوەبچێت.\nلەبارەی هەڵوێستیان لەسەر بەڕێوەچونی هەڵبژاردنەكانی خولی پێنجەمی پەرلەمانی كوردستان سەرحەد ڤارتۆ وتەبێژی ئەنجومەنی پەیوەندییەكانی كۆما جڤاكێن كوردستان (كەجەكە) باڵی سیاسی پەكەكە بەدواڕۆژی وت: "ئێمە وەك تەڤگەر لەو هەڵبژاردنەدا پشتگیریی هیچ هێز، لیست و كاندیدێكی دیاریكراو ناكەین و تەنها دەخوازین هەڵبژاردنێك بەڕێوەبچێت كە مەرج و بنەماكانی دیموكراسی تێدا پەیڕەو بكرێن".\nباسی لەوەشكرد: پێویستە لەو هەڵبژاردنەدا لایەنە پەیوەندیدارەكان زەمینەی بەشداریكردن بۆ هەموو هاوڵاتییەكی باشوری كوردستان بڕەخسێنن بە جۆرێك هەموو كەس بتوانێت بە ئازادانە دەنگی خۆی بدات دوور لەهەر لێپێچینەوە و لێپرسینەوەیەك.\nڤارتۆ باسی لەوەشكرد: ئێمە پێمان باشە لە دوای هەڵبژاردن پەرلەمانێكی كارا و كاریگەر لە باشوری كوردستان بوونی هەبێت.\nڕونیشیكردەوە: هیوادارین ئەم پڕۆسەیە بەبێ كێشە و گرفت و دوور لە توند و تیژی و كاری نایاسایی و نا دیموكراسی بەڕێوە بچێت.